Ψύκτης υγρών MH ΕΓΧΕΙΡΙΔΙΟ ΧΡΗΣΗΣ ΕΓΚΑΤΑΣΤΑΣΗ ΛΕΙΤΟΥΡΓΙΑ ΣΥΝΤΗΡΗΣΗ - PDF\nΨύκτης υγρών MH ΕΓΧΕΙΡΙΔΙΟ ΧΡΗΣΗΣ ΕΓΚΑΤΑΣΤΑΣΗ ΛΕΙΤΟΥΡΓΙΑ ΣΥΝΤΗΡΗΣΗ\nDownload "Ψύκτης υγρών MH ΕΓΧΕΙΡΙΔΙΟ ΧΡΗΣΗΣ ΕΓΚΑΤΑΣΤΑΣΗ ΛΕΙΤΟΥΡΓΙΑ ΣΥΝΤΗΡΗΣΗ"\n1 ΕΓΧΕΙΡΙΔΙΟ ΧΡΗΣΗΣ Ψύκτης υγρών MH ΕΓΚΑΤΑΣΤΑΣΗ ΛΕΙΤΟΥΡΓΙΑ ΣΥΝΤΗΡΗΣΗ gr_z Αναθ. A ΕΚΔΟΣΗ 03/2015 ΔΙΑΒΑΣΤΕ ΚΑΙ ΚΑΤΑΝΟΗΣΤΕ ΤΟ ΠΑΡΟΝ ΕΓΧΕΙΡΙΔΙΟ ΠΡΙΝ ΑΠΟ ΤΗ ΛΕΙΤΟΥΡΓΙΑ Ή ΤΗ ΣΥΝΤΗΡΗΣΗ ΤΟΥ ΠΡΟΪΟΝΤΟΣ.\n2 περιεχόμενα Σημείωση Το παρόν εγχειρίδιο περιέχει σημαντικές πληροφορίες για τη σωστή εγκατάσταση και λειτουργία του ψύκτη υγρών. Διαβάστε προσεκτικά το εγχειρίδιο πριν από την εγκατάσταση ή τη λειτουργία του ψύκτη υγρών και ακολουθήστε όλες τις οδηγίες. Φυλάξτε το παρόν εγχειρίδιο για μελλοντική αναφορά. Θέση ψύκτη υγρών... 4 Μεταφορά ψύκτη υγρών... 5 Παραλαβή ψύκτη υγρών... 5 Ανύψωση ψύκτη υγρών... 5 Εγκατάσταση ψύκτη υγρών... 6 Καλωδίωση μοτέρ... 8 Μηχανολογικός εξοπλισμός...10 Έναρξη λειτουργίας ψύκτη υγρών...12 Λειτουργία ψύκτη υγρών...14 Ξηρή λειτουργία...16 Λειτουργία σε συνθήκες ακραίου ψύχους...17 Επεξεργασία νερού και απότομη εκτόνωση...20 Καθαρισμός ψύκτη υγρών...22 Τάνυση ιμάντα...25 Ευθυγράμμιση τροχαλίας...30 Τακτική συντήρηση...32 Οδηγίες επαναλίπανσης μοτέρ...35 Οδηγίες εποχιακού τερματισμού λειτουργίας...36 Διαδικασίες μακροχρόνιας αποθήκευσης...37 Πρόγραμμα συντήρησης...41 Αντιμετώπιση προβλημάτων...42 Οι ακόλουθοι όροι χρησιμοποιούνται σε όλο το εγχειρίδιο για να σας επιστήσουν την προσοχή ως προς την παρουσία κινδύνων διαφόρων επιπέδων ή για σημαντικές πληροφορίες σχετικά με τη διάρκεια ζωής του προϊόντος. Προειδοποίηση Προσοχή Σημείωση Υποδηλώνει την παρουσία κινδύνου που μπορεί να προκαλέσει σοβαρό τραυματισμό, θάνατο ή σημαντικές υλικές ζημιές, εάν αγνοηθεί. Υποδηλώνει την παρουσία κινδύνου που μπορεί να προκαλέσει τραυματισμό ή υλικές ζημιές, εάν αγνοηθεί. Υποδεικνύει ειδικές οδηγίες σχετικά με την εγκατάσταση, τη λειτουργία ή τη συντήρηση, οι οποίες είναι σημαντικές αλλά δεν σχετίζονται με κινδύνους τραυματισμού. 2\n3 προετοιμασία Ο ψύκτης υγρών Marley MH που αγοράστηκε για την παρούσα εγκατάσταση αντιπροσωπεύει την κορυφαία τεχνολογία στη διασταυρούμενη ροή σε ό,τι αφορά το σχεδιασμό του. Θερμικά και λειτουργικά, είναι ένας από τους πλέον αποτελεσματικούς ψύκτες υγρών της κατηγορίας του. Οι παρούσες οδηγίες, καθώς και εκείνες που παρέχονται ξεχωριστά για τα μοτέρ, τους ανεμιστήρες, το Geareducer, τους συνδέσμους, τους άξονες μετάδοσης κίνησης, τις βαλβίδες με πλωτήρα, τις αντλίες, κ.λπ., έχουν ως στόχο να εξασφαλίσουν ότι ο ψύκτης υγρών θα λειτουργεί σωστά για το μέγιστο δυνατό χρονικό διάστημα. Δεδομένου ότι η εγγύηση του προϊόντος εξαρτάται από τις ενέργειές σας, διαβάστε προσεκτικά τις οδηγίες πριν από τη λειτουργία. Εάν έχετε ερωτήσεις σχετικά με τη λειτουργία ή/και τη συντήρηση του προϊόντος και δεν μπορείτε να βρείτε τις απαντήσεις στο παρόν εγχειρίδιο, επικοινωνήστε με τον αντιπρόσωπο πωλήσεων της Marley. Όταν ζητάτε πληροφορίες εγγράφως, ή κατά την παραγγελία εξαρτημάτων, να αναφέρετε το σειριακό αριθμό του προϊόντος που αναγράφεται στην πινακίδα που βρίσκεται στη θύρα πρόσβασης. Πρώτα η ασφάλεια Η θέση και ο προσανατολισμός του ψύκτη υγρών μπορεί να επηρεάσει την ασφάλεια των υπευθύνων για την εγκατάσταση, τη λειτουργία ή τη συντήρησή του. Ωστόσο, δεδομένου ότι η SPX Cooling Technologies δεν καθορίζει τη θέση ή τον προσανατολισμό του ψύκτη υγρών, δεν μπορούμε να είμαστε υπεύθυνοι για την αντιμετώπιση των θεμάτων ασφάλειας που σχετίζονται με τη θέση ή τον προσανατολισμό του ψύκτη υγρών. Προειδοποίηση Προειδοποίηση Οι υπεύθυνοι για το σχεδιασμό της εγκατάστασης του ψύκτη υγρών πρέπει να λαμβάνουν υπόψη τα ακόλουθα θέματα ασφάλειας: πρόσβαση προς και από την πλατφόρμα του ανεμιστήρα πρόσβαση προς και από τις θύρες συντήρησης πιθανή ανάγκη για σκάλες (φορητές ή μόνιμες) για την πρόσβαση στην πλατφόρμα του ανεμιστήρα ή στις θύρες συντήρησης πιθανή ανάγκη για κιγκλιδώματα γύρω από την πλατφόρμα του ανεμιστήρα πιθανή ανάγκη για εξωτερικές πλατφόρμες πρόσβασης πιθανά προβλήματα πρόσβασης λόγω εμποδίων γύρω από τον ψύκτη υγρών κλείδωμα του μηχανολογικού εξοπλισμού πιθανή ανάγκη για κλωβούς ασφαλείας γύρω από σκάλες ανάγκη να αποφευχθεί η έκθεση του προσωπικού συντήρησης σε δυνητικά μη ασφαλές περιβάλλον στο εσωτερικό του ψύκτη υγρών 3\n4 προετοιμασία Σημείωση Δεν θεωρείται ή υπονοείται ότι η πρόσβαση στην πλατφόρμα του ανεμιστήρα στα μοντέλα μονής ροής μοντέλα MHF7103 ως MHF7107 και MHF705 είναι απαραίτητη ή αναγκαία. Αυτά είναι μόνο μερικά από τα θέματα ασφάλειας που μπορεί να προκύψουν κατά τη διαδικασία σχεδιασμού. Η SPX συνιστά να συμβουλευτείτε ένα μηχανικό ασφαλείας για να βεβαιωθείτε ότι υπάρχει πρόβλεψη για όλα τα ζητήματα ασφαλείας. Διατίθενται πολλές επιλογές που μπορούν να σας βοηθήσουν στην αντιμετώπιση ορισμένων από αυτές τις ανησυχίες σχετικά με την ασφάλεια του προσωπικού, συμπεριλαμβανομένων των παρακάτω: Πλατφόρμα πρόσβασης στη λεκάνη διανομής, στην πρόσοψη της οποίας υπάρχουν γρίλιες, με σκάλα και κιγκλίδωμα. Σύστημα κιγκλιδώματος σε όλη την περίμετρο της πλατφόρμας του ανεμιστήρα με μία ή δύο σκάλες για πρόσβαση στην πλατφόρμα. Μόνο για τα μοντέλα διπλής ροής MHF7111 και MHF7113. Εκτεταμένη πλατφόρμα ανεμιστήρα που παρέχει πρόσθετη πρόσβαση γύρω από το ένα άκρο του κυλίνδρου του ανεμιστήρα, απέναντι από τη σκάλα πρόσβασης στην πλατφόρμα του ανεμιστήρα. Μόνο για τα μοντέλα διπλής ροής MHF7111 και MHF7113. Επεκτάσεις σκάλας χρησιμοποιούνται όταν η βάση του ψύκτη υγρών είναι ανυψωμένη. Κλωβοί ασφάλειας για σκάλες. Εξωτερικές γραμμές λίπανσης. Πλατφόρμα θύρας πρόσβασης. Μοτέρ εκτός του ψύκτη υγρών. Μόνο για τα μοντέλα διπλής ροής MHF7111 και MHF7113 με σύστημα μετάδοσης κίνησης Geareducer. Εξωτερική πλατφόρμα πρόσβασης στο μοτέρ. Μόνο για τα μοντέλα διπλής ροής MHF7111 και MHF7113 με σύστημα μετάδοσης κίνησης Geareducer. Διάδρομος θαλάμου. Πλατφόρμα πρόσβασης στο μηχανολογικό εξοπλισμό. Θέση ψύκτη υγρών Ο διαθέσιμος χώρος γύρω από τον ψύκτη υγρών πρέπει να είναι όσο το δυνατόν μεγαλύτερος για τη διευκόλυνση των εργασιών συντήρησης, και την ελεύθερη ροή του αέρα μέσα και διαμέσου του ψύκτη. Εάν έχετε ερωτήσεις σχετικά με την επάρκεια του διαθέσιμου χώρου και την προβλεπόμενη διαμόρφωση του ψύκτη υγρών, επικοινωνήστε με τον αντιπρόσωπο πωλήσεων της Marley για καθοδήγηση. Ετοιμάστε μία σταθερή, επίπεδη βάση στήριξης για τον ψύκτη υγρών, σύμφωνα με τις πληροφορίες για το βάρος, το φορτίο του ανέμου και τις διαστάσεις που αναφέρονται στα σχέδια της Marley. Οι βάσεις στήριξης πρέπει να είναι επίπεδες για να διασφαλίζεται η ορθή λειτουργία του ψύκτη υγρών. 4\n5 εγκατάσταση Προειδοποίηση Ο ψύκτης υγρών πρέπει να βρίσκεται σε τέτοια απόσταση και κατεύθυνση ώστε να μην είναι δυνατή η εισαγωγή του μολυσμένου αέρα που αποβάλλεται από τον ψύκτη υγρών στους αγωγούς αερισμού του κτιρίου. Ο αγοραστής πρέπει να προσλάβει έναν αδειούχο μηχανικό ή αρχιτέκτονα για να πιστοποιήσει ότι η θέση του ψύκτη υγρών συμμορφώνεται με τους ισχύοντες κανόνες σχετικά με τη ρύπανση του αέρα, τον κίνδυνο πυρκαγιάς και τον καθαρό αέρα. Μεταφορά ψύκτη υγρών Εκτός εάν προβλέπεται κάτι διαφορετικό, ο ψύκτης υγρών MH μεταφέρεται με φορτηγό (σε επίπεδα ρυμουλκούμενα), εξασφαλίζοντάς σας τη δυνατότητα χρήσης μιας ενιαίας διαδικασίας για την παραλαβή, την ανύψωση και την εγκατάστασή του. Οι ψύκτες υγρών μονής κυψέλης και μονής ροής μεταφέρονται με ένα φορτηγό. Οι ψύκτες υγρών διπλής ροής και πολλαπλών κυψελών, ανάλογα με το μέγεθός τους, μπορεί να χρειαστεί να μεταφερθούν με περισσότερα φορτηγά. Η ευθύνη για την κατάσταση του ψύκτη υγρών κατά την παράδοσή του βαρύνει τον οδηγό του φορτηγού. Το ίδιο ισχύει και για το συντονισμό πολλαπλών αποστολών, εάν απαιτείται. Παραλαβή ψύκτη υγρών Πριν από την εκφόρτωση του ψύκτη υγρών από το μεταφορέα, επιθεωρήστε το φορτίο για ενδείξεις ζημιάς κατά τη μεταφορά. Εάν υπάρχει εμφανής ζημιά, καταγράψτε την αναλόγως στη φορτωτική. Αυτό θα υποστηρίξει τη μελλοντική σας αξίωση αποκατάστασης. Βρείτε και αφαιρέστε την πλαστική σακούλα με τα σχέδια εγκατάστασης και τα έγγραφα των υλικών από τη λεκάνη συλλογής νερού. Αυτές οι πληροφορίες πρέπει να φυλάσσονται για μελλοντική αναφορά και για σκοπούς συντήρησης. Ανύψωση ψύκτη υγρών Για όλους τους ψύκτες υγρών MH, πρέπει να χρησιμοποιούνται κλιπ ανύψωσης και εναέρια ανύψωση για το χειρισμό του συναρμολογημένου ψύκτη υγρών. Η ανύψωση του ψύκτη υγρών από τη βάση του με περονοφόρο δεν επιτρέπεται. Τα κλιπ για τις πάνω μονάδες βρίσκονται στο επίπεδο της πλατφόρμας του ανεμιστήρα. Τα κλιπ για τις κάτω μονάδες βρίσκονται στο κάτω μέρος των μονάδων στη λεκάνη συλλογής νερού. Στο πλευρικό περίβλημα, κοντά στην κεντρική γραμμή του ψύκτη υγρών, υπάρχει μια ετικέτα Hoisting Installation (Ανύψωση εγκατάσταση) με πληροφορίες για τις διαστάσεις που αφορούν την ανύψωση. Απομακρύνετε τον ψύκτη υγρών από τη βάση μεταφοράς και ανυψώστε τον στη θέση του, σύμφωνα με τις οδηγίες που αναγράφονται στην ετικέτα. Προσοχή Οι πάνω και οι κάτω μονάδες πρέπει να ανυψώνονται και να τοποθετούνται ξεχωριστά. Μην συναρμολογείτε τις μονάδες πριν από την ανύψωση. Τα κλιπ ανύψωσης παρέχονται για διευκόλυνση της εκφόρτωσης και της τοποθέτησης του ψύκτη υγρών. Για τις εναέριες ανυψώσεις, ή όπου απαιτούνται πρόσθετα μέτρα ασφαλείας, προσθέστε αρτάνες ασφαλείας κάτω από τις μονάδες του ψύκτη υγρών. 5\n6 εγκατάσταση Προειδοποίηση Σε καμία περίπτωση δεν πρέπει να συνδέσετε τις πάνω και τις κάτω μονάδες των μοντέλων που αποτελούνται από περισσότερες από μία μονάδες και να επιχειρήσετε να τις ανυψώσετε ταυτόχρονα με τη χρήση μόνο των κλιπ ανύψωσης! OFFSET ΑΠΑΙΤΕΙΤΑΙ REQUIRED AΝTIΒΑΡΟ FORΓΙΑ ΙΣΟΡΡΟΠΗΜΕΝΗ BALANCED LIFT ΑΝΥΨΩΣΗ CL CL ΑΠΕΙΚΟΝΙΖΕΤΑΙ ΨΥΚΤΗΣ ΥΓΡΩΝ ΜΟΝΗΣ ΡΟΗΣ Σημείωση Εγκατάσταση ψύκτη υγρών Οι παρούσες οδηγίες εγκατάστασης θα σας βοηθήσουν να προετοιμαστείτε πριν από την παραλαβή του ψύκτη υγρών. Εάν υπάρχουν διαφορές μεταξύ αυτών των οδηγιών και εκείνων που αποστέλλονται μαζί με τον ψύκτη υγρών, υπερισχύουν οι οδηγίες που συνοδεύουν τον ψύκτη υγρών. 1. Πριν από την τοποθέτηση του ψύκτη υγρών, βεβαιωθείτε ότι η πλατφόρμα στήριξης είναι επίπεδη και ότι οι οπές των μπουλονιών στερέωσης είναι σωστά τοποθετημένες, σύμφωνα με τα σχέδια της Marley. Εάν η εγκατάσταση χρησιμοποιεί αποσβεστήρες κραδασμών για την άμβλυνση των κραδασμών, θα πρέπει να βρίσκονται κάτω από τη δοκό στήριξης. Για περαιτέρω πληροφορίες, δείτε τα σχέδια στήριξης. 2. Τοποθετήστε την κάτω μονάδα στα στηρίγματα που έχετε προετοιμάσει, ευθυγραμμίζοντας τις οπές των μπουλονιών στερέωσης με εκείνες στη δοκό στήριξης. Βεβαιωθείτε ότι ο προσανατολισμός συμφωνεί με την προβλεπόμενη διάταξη των σωληνώσεων. Συνδέστε τον ψύκτη υγρών στη δοκό στήριξης με μπουλόνια M16 και επίπεδες ροδέλες (άλλων προμηθευτών). Ανατρέξτε στο σχέδιο για τη θέση και την ποσότητα. Τοποθετήστε επίπεδες ροδέλες ανάμεσα στην κεφαλή κάθε μπουλονιού και στη φλάντζα της λεκάνης του ψύκτη υγρών. 3. Πριν τοποθετήσετε την πάνω μονάδα στη θέση της, πάνω στην κάτω μονάδα, καθαρίστε τυχόν ακαθαρσίες από το σύστημα πλήρωσης, τα πέδιλα και τις δοκούς στήριξης της πάνω μονάδας και από το πάνω μέρος της κάτω μονάδας και αφαιρέστε το κάλυμμα μεταφοράς από το κάτω μέρος της πάνω μονάδας. Επανατοποθετήστε τους συνδέσμους στο πλάι της μονάδας για την αποφυγή διαρροών. Τοποθετήστε την πάνω μονάδα στην περιφερική επιφάνεια έδρασης (εργοστασιακά εγκατεστημένο 6\n7 εγκατάσταση παρέμβυσμα) της κάτω μονάδας, ευθυγραμμίζοντας τις οπές συναρμολόγησης. Συνδέστε την πάνω μονάδα με την κάτω με τους παρεχόμενους συνδέσμους, σύμφωνα με τα σχέδια που συνοδεύουν τον ψύκτη υγρών. 4. Συνδέστε τις σωληνώσεις επανακυκλοφορίας με το σύνδεσμο από καουτσούκ που συνοδεύει τις σωληνώσεις της κάτω μονάδας, σύμφωνα με τα σχέδια που συνοδεύουν τον ψύκτη υγρών. 5. Συνδέστε τις σωληνώσεις νερού αναπλήρωσης στο σύνδεσμο κατάλληλου μεγέθους της βαλβίδας με πλωτήρα που βρίσκεται στο πλευρικό τοίχωμα της λεκάνης συλλογής νερού. Τοποθετήστε τις σωληνώσεις αποχέτευσης και υπερχείλισης σύμφωνα με τα σχέδια που συνοδεύουν τον ψύκτη υγρών. Εάν θέλετε να οδηγήσετε το νερό υπερχείλισης και αποχέτευσης σε ένα απομακρυσμένο σημείο απόρριψης, πραγματοποιήστε τις σχετικές συνδέσεις σε αυτή τη φάση. Σημείωση Οι σύνδεσμοι και τα εξαρτήματα που παρέχονται από τρίτους προμηθευτές και πρόκειται να χρησιμοποιηθούν στον ψύκτη υγρών πρέπει να είναι συμβατά με τα υλικά του ψύκτη, δηλαδή οι σύνδεσμοι μιας λεκάνης κρύου νερού από ανοξείδωτο χάλυβα πρέπει να είναι επίσης από ανοξείδωτο χάλυβα. 6. Συνδέστε τις σωληνώσεις παροχής και επιστροφής του υγρού στο σπείρωμα. Ο τύπος σύνδεσης του σπειρώματος καθορίζεται σύμφωνα με τις προτιμήσεις του πελάτη, πριν από την παραγγελία του πύργου. Οι πιο κοινοί τύποι σύνδεσης που περιγράφονται έχουν ως εξής: Προσοχή Εκτός από τα οριζόντια τμήματα των σωληνώσεων, μην στηρίζετε τις σωληνώσεις στις συνδέσεις εισόδου/εξόδου του ψύκτη υγρών. Στηρίζετέ τις εξωτερικά. Κανονικά, παρέχεται μία από τις ακόλουθες διατάξεις εισόδου: Λοξοτομημένη και αυλακωτή σύνδεση: Οι συνδέσεις σωληνώσεων του σπειρώματος είναι λοξοτομημένες για συγκόλληση και αυλακωτές για μηχανική ζεύξη. Εάν χρησιμοποιηθεί συγκόλληση, συνιστάται οι περιοχές συγκόλλησης να προστατεύονται από τη διάβρωση. Για τα γαλβανισμένα σπειρώματα προτείνεται ο κρύος γαλβανισμός, ο οποίος πρέπει να γίνεται σύμφωνα με τις οδηγίες του κατασκευαστή. Προσοχή Κατά τις συνδέσεις με οξυγονοκόλληση ή κασσιτεροκόλληση, προστατεύστε τις γειτονικές περιοχές από την υπερβολική θερμότητα και τους σπινθήρες για να αποφύγετε τυχόν ζημιές. Συνδέσεις με σπείρες: Οι συνδέσεις σωληνώσεων του σπειρώματος φέρουν μια αρσενική σπείρα συγκεκριμένου τύπου, συνήθως NPT ή BSP, ανάλογα με την τοποθεσία της εγκατάστασης. Χαλκοκόλληση/Κασσιτεροκόλληση: Οι συνδέσεις των σωληνώσεων είναι τμήματα σωλήνων που συγκολλούνται επιτόπου. 7\n8 εγκατάσταση Συνδέσεις με φλάντζα: Οι συνδέσεις σωληνώσεων του σπειρώματος είναι σχεδιασμένες για επίπεδες συνδέσεις με φλάντζα σύμφωνα με τις προδιαγραφές 125# ANSI B16.1 και εγκαθίστανται επιτόπου (από τρίτους). Οι συνδέσεις με φλάντζα αφορούν σύνδεση με αυλακώσεις για τα σπειρώματα από χάλυβα και σύνδεση με χαλκοκόλληση για τα σπειρώματα από χαλκό. Για τη σωστή λειτουργία, πρέπει να χρησιμοποιηθούν παρεμβύσματα τύπου full face και μπουλόνια κατάλληλου μεγέθους (άλλων προμηθευτών). 7. Συνδέστε τα μοτέρ και τις αντλίες επανακυκλοφορίας σύμφωνα με το διάγραμμα καλωδίωσης. Προειδοποίηση Για λόγους συντήρησης/ασφάλειας, η SPX συνιστά τη χρήση ενός διακόπτη αποσύνδεσης τύπου lockout για το σύνολο του μηχανολογικού εξοπλισμού. Εκτός από το διακόπτη αποσύνδεσης, το μοτέρ πρέπει να συνδεθεί με την κεντρική παροχή με προστασία από βραχυκύκλωμα και ένα μαγνητικό εκκινητή με προστασία από υπερφόρτωση. Καλωδίωση μοτέρ Συνδέστε τα καλώδια του μοτέρ όπως υποδεικνύεται στη σχετική πινακίδα, χρησιμοποιώντας την κατάλληλη τάση παροχής. Μην παρεκκλίνετε από την καλωδίωση που αναγράφεται στην πινακίδα του μοτέρ. Στην πινακίδα του μοτέρ μπορεί να αναγράφεται οποιοδήποτε από τα παρακάτω σύμβολα: Δ, Δ Δ, Υ ή ΥΥ. Αυτά τα σύμβολα αντιπροσωπεύουν πώς έχει κατασκευαστεί εσωτερικά το μοτέρ και σε καμία περίπτωση δεν έχουν σχέση με σύστημα διανομής ηλεκτρικού ρεύματος τύπου «δέλτα» ή «ύψιλον». Όταν χρησιμοποιείτε εκκινητή: Ρυθμίστε την προστασία υπερφόρτωσης του μοτέρ στο 110% της τιμής αμπέρ που αναγράφεται στην πινακίδα του μοτέρ. Αυτή η ρύθμιση επιτρέπει στο μοτέρ του ανεμιστήρα να λειτουργεί και σε συνθήκες χαμηλότερης θερμοκρασίας. Στις συνθήκες χαμηλότερης θερμοκρασίας, το μοτέρ αντλεί συνήθως 6 έως 10% περισσότερα αμπέρ από εκείνα που αναγράφονται στην πινακίδα. Η υψηλή κατανάλωση αμπέρ είναι συνηθισμένη κατά την προετοιμασία του ψύκτη για λειτουργία, όπου ο ψύκτης υγρών είναι στεγνός και η θερμοκρασία του αέρα χαμηλή. Σημείωση Μην θέτετε το μοτέρ σε λειτουργία περισσότερες από τέσσερις έως πέντε φορές ανά ώρα. Η σύντομη λειτουργία του ψύκτη υγρών ενεργοποιεί τις ασφάλειες, τους διακόπτες ή τα συστήματα προστασίας από υπερφόρτωση και μειώνει τη διάρκεια ζωής του μοτέρ. Όταν χρησιμοποιείτε εκκινητή δύο ταχυτήτων: Η περιστροφή του μοτέρ πρέπει να είναι ίδια τόσο στην αργή όσο και στην υψηλή ταχύτητα. Τα μοτέρ μονής περιέλιξης απαιτούν εκκινητή με ρελέ βραχυκυκλώματος. Τα μοτέρ διπλής περιέλιξης απαιτούν εκκινητή χωρίς ρελέ βραχυκυκλώματος. Όλοι οι εκκινητές δύο ταχυτήτων πρέπει να έχουν ρελέ καθυστέρησης 20 δευτερολέπτων για τη μετάβαση από υψηλή σε χαμηλή ταχύτητα. 8\n9 εγκατάσταση Σημείωση Μην θέτετε το μοτέρ σε λειτουργία περισσότερες από τέσσερις έως πέντε φορές ανά ώρα (κάθε εκκίνηση σε χαμηλή ταχύτητα και κάθε εκκίνηση σε υψηλή ταχύτητα υπολογίζονται ως μία εκκίνηση). Όταν χρησιμοποιείτε σύστημα μετάδοσης κίνησης μεταβλητής συχνότητας: Σημείωση Πριν ξεκινήσετε, βεβαιωθείτε ότι το μοτέρ είναι σχεδιασμένος για λειτουργία αναστροφέα, κατά το NEMA MG-1, μέρος 31. Ρυθμίστε την προστασία υπερφόρτωσης στερεάς κατάστασης του συστήματος μετάδοσης κίνησης μεταβλητής συχνότητας στο 119% της τιμής αμπέρ που αναγράφεται στην πινακίδα του μοτέρ και ρυθμίστε την παράμετρο μέγιστου ρεύματος του συστήματος μετάδοσης κίνησης μεταβλητής συχνότητας στην τιμή αμπέρ που αναγράφεται στην πινακίδα του μοτέρ. Η παράμετρος μέγιστου ρεύματος θα μειώσει την ταχύτητα του ανεμιστήρα και θα περιορίσει την κατανάλωση αμπέρ στην τιμή που αναγράφεται στην πινακίδα, κατά τη διάρκεια της λειτουργίας σε χαμηλές θερμοκρασίες. Εάν υπάρχει μηχανικό σύστημα προστασίας από υπερφόρτωση, ρυθμίστε το στο 110% της τιμής αμπέρ που αναγράφεται στην πινακίδα του μοτέρ. Η περιστροφή του μοτέρ πρέπει να είναι η ίδια τόσο στη λειτουργία συστήματος μετάδοσης κίνησης μεταβλητής συχνότητας όσο και στη λειτουργία παράκαμψης. Εάν το μήκος του καλωδίου μεταξύ του συστήματος μετάδοσης κίνησης μεταβλητής συχνότητας και του μοτέρ είναι μεγαλύτερο από 30 μέτρα, συνιστάται η χρήση φίλτρου εξόδου DV/DT για την αποφυγή πρόκλησης βλάβης στο μοτέρ. Η απόσταση των 30 m (100 ft) βασίζεται στην εμπειρία μας. Ο κατασκευαστής του συστήματος μετάδοσης κίνησης μεταβλητής συχνότητας μπορεί να αναφέρει διαφορετικές αποστάσεις και η απόσταση ενδέχεται να διαφέρει ανάλογα με τον κατασκευαστή του συστήματος μετάδοσης κίνησης μεταβλητής συχνότητας. Προγραμματίστε το σύστημα μετάδοσης κίνησης μεταβλητής συχνότητας για μεταβλητή έξοδο ροπής. Οι λειτουργίες διανυσματικής ροής και σταθερής ροπής ενδέχεται να προκαλέσουν βλάβη στο κιβώτιο ταχυτήτων. Μην ξεκινάτε και διακόπτετε τη λειτουργία του μοτέρ χρησιμοποιώντας το διακόπτη ασφαλείας του μοτέρ. Εάν το σύστημα μετάδοσης κίνησης έχει εντολή να λειτουργήσει και από την πλευρά του φορτίου δίνεται εντολή ενεργοποίησης και απενεργοποίησης με το διακόπτη ασφαλείας, ενδέχεται να προκληθεί βλάβη στο σύστημα μετάδοσης κίνησης μεταβλητής συχνότητας. Η χρήση συστήματος μετάδοσης κίνησης μεταβλητής συχνότητας σε εφαρμογές ψύξης έχει πλεονεκτήματα έναντι του παραδοσιακού ελέγχου μοτέρ μίας ή δύο ταχυτήτων. Το σύστημα μετάδοσης κίνησης μεταβλητής συχνότητας μπορεί να μειώσει το κόστος της ηλεκτρικής ενέργειας που καταναλώνεται και να παρέχει καλύτερο έλεγχο της θερμοκρασίας. Επιπλέον, μειώνει τη μηχανική και ηλεκτρική καταπόνηση του μοτέρ και του μηχανολογικού εξοπλισμού. Η εξοικονόμηση ενέργειας μπορεί να είναι μεγάλη σε 9\n10 εγκατάσταση περιόδους χαμηλής θερμοκρασίας περιβάλλοντος, όπου οι απαιτήσεις ψύξης μπορούν να ικανοποιηθούν με μειωμένες ταχύτητες. Για να επωφεληθείτε από τα πλεονεκτήματα αυτά, είναι σημαντικό να εγκατασταθεί σωστά το σύστημα μετάδοσης κίνησης. Τα συστήματα μετάδοσης κίνησης μεταβλητής συχνότητας και τα συστήματα ελέγχου της Marley έχουν σχεδιαστεί ειδικά για τα προϊόντα ψύξης της εταιρείας μας. Εάν έχετε αγοράσει ένα σύστημα μετάδοσης κίνησης μεταβλητής συχνότητας ή/και ένα πακέτο συστημάτων ελέγχου της Marley, ακολουθήστε τις οδηγίες στο εγχειρίδιο χρήσης του συγκεκριμένου συστήματος. Τα περισσότερα προβλήματα των συστημάτων μετάδοσης κίνησης μεταβλητής συχνότητας μπορούν να αποφευχθούν με την αγορά συστημάτων μετάδοσης κίνησης της Marley. Εάν εγκαθιστάτε σύστημα μετάδοσης κίνησης μεταβλητής συχνότητας άλλου προμηθευτή, ανατρέξτε στο αντίστοιχο εγχειρίδιο εγκατάστασης. Προειδοποίηση Προειδοποίηση Η ακατάλληλη χρήση ενός συστήματος μετάδοσης κίνησης μεταβλητής συχνότητας μπορεί να προκαλέσει ζημιά στον εξοπλισμό ή τραυματισμό. Η ακατάλληλη εγκατάσταση του συστήματος μετάδοσης κίνησης μεταβλητής συχνότητας θα ακυρώσει αυτόματα όλες τις εγγυήσεις που αφορούν το μοτέρ και τον εξοπλισμό που συνδέεται, ηλεκτρικά ή μηχανικά (άμεσα), με το σύστημα μετάδοσης κίνησης μεταβλητής συχνότητας. Η εγγύηση θα τεθεί και πάλι σε ισχύ εφόσον γίνει ορθή εγκατάσταση του συστήματος μετάδοσης κίνησης μεταβλητής συχνότητας και επισκευή των ζημιών που ενδέχεται να προκλήθηκαν κατά τη διάρκεια της λειτουργίας του. Η SPX Cooling Technologies δεν αναλαμβάνει την ευθύνη για οποιαδήποτε τεχνική υποστήριξη ή αποζημίωση για προβλήματα που σχετίζονται με συστήματα μετάδοσης κίνησης μεταβλητής συχνότητας που δεν κατασκευάζονται από τη Marley. Η αλλαγή της ταχύτητας λειτουργίας του ανεμιστήρα πέραν από τις εργοστασιακές ρυθμίσεις ενδέχεται να προκαλέσει ασταθή λειτουργία του ανεμιστήρα, η οποία μπορεί να οδηγήσει σε βλάβη του εξοπλισμού και πιθανό τραυματισμό. Μηχανολογικός εξοπλισμός Προσοχή Προειδοποίηση Ο ψύκτης υγρών έχει σχεδιαστεί για να λειτουργεί σε πλήρη ταχύτητα και μισή ταχύτητα. Εάν ο ψύκτης υγρών λειτουργεί σε ταχύτητες που προκαλούν επιβλαβείς κραδασμούς στον ψύκτη και το σχετικό εξοπλισμό, η εγγύηση ακυρώνεται. Όταν χρησιμοποιείται σύστημα μετάδοσης κίνησης μεταβλητής συχνότητας, ο ψύκτης υγρών πρέπει να ελεγχθεί σε όλο το φάσμα των ταχυτήτων και σύμφωνα με τις κατευθυντήριες γραμμές του Ινστιτούτου τεχνολογίας ψύξης (CTI) για υπερβολικούς κραδασμούς. Τα εύρη ταχύτητας που δεν συμμορφώνονται με αυτές τις κατευθυντήριες γραμμές δεν πρέπει να είναι διαθέσιμα στο σύστημα μετάδοσης κίνησης μεταβλητής συχνότητας. Να διακόπτετε πάντα την τροφοδοσία ρεύματος προς το μοτέρ του ανεμιστήρα του ψύκτη υγρών πριν από την εκτέλεση οποιασδήποτε εργασίας συντήρησης στον ψύκτη υγρών. Εάν υπάρχουν ηλεκτρικοί διακόπτες, πρέπει να κλειδώνονται και να τοποθετείται πινακίδα που θα αποτρέψει την ενεργοποίησή τους από τρίτους. 1. Εάν υπάρχει λάδι στο σύστημα, ελέγξτε τη στάθμη του. Παρότι το Geareducer έχει πληρωθεί μέχρι τη σωστή στάθμη στο εργοστάσιο, τυχόν κραδασμοί κατά τη μεταφορά και την ανύψωση ενδέχεται να έχουν προκαλέσει κάποια απώλεια λαδιού. Εάν 10\n11 εγκατάσταση απαιτείται επιπλέον λάδι, συμπληρώστε το Geareducer μέχρι την κατάλληλη στάθμη με εγκεκριμένο λιπαντικό. Ανατρέξτε στο Εγχειρίδιο χρήσης του Geareducer. Ελέγξτε τη στάθμη του λαδιού στο Geareducer ή στο σχετικό σωλήνα ελέγχου (σωλήνας στην πλατφόρμα του ανεμιστήρα, εάν υπάρχει) για να επιβεβαιώσετε ότι κυμαίνεται στο σωστό επίπεδο. 2. Στα μοντέλα διπλής ροής, MHF7111 και MHF7113, τοποθετήστε το προστατευτικό ανεμιστήρα δύο τεμαχίων σύμφωνα με το σχέδιο εγκατάστασης που συνοδεύει τον ψύκτη υγρών. Προειδοποίηση Η λανθασμένη τοποθέτηση του κυλίνδρου και του προστατευτικού του ανεμιστήρα θα καταστρέψει τη δομική ακεραιότητα του προστατευτικού του ανεμιστήρα. Η βλάβη του προστατευτικού του ανεμιστήρα θα μπορούσε να οδηγήσει σε πτώση του προσωπικού λειτουργίας ή συντήρησης μέσα στον περιστρεφόμενο ανεμιστήρα. 3. Περιστρέψτε τον ανεμιστήρα με το χέρι για να βεβαιωθείτε ότι όλα τα πτερύγια του ανεμιστήρα περιστρέφονται ελεύθερα στο εσωτερικό του κυλίνδρου. Εάν περιλαμβάνεται στον εξοπλισμό, παρατηρήστε τη λειτουργία του συνδέσμου (ή των συνδέσμων του άξονα κίνησης) για να βεβαιωθείτε ότι το μοτέρ και το Geareducer είναι σωστά ευθυγραμμισμένα. Εάν είναι απαραίτητο, διορθώστε την ευθυγράμμιση σύμφωνα με το παρεχόμενο εγχειρίδιο. Στα μοντέλα που διαθέτουν ιμάντα μετάδοσης κίνησης, παρατήστε τη λειτουργία των τροχαλιών και των ιμάντων για να βεβαιωθείτε ότι το μοτέρ είναι σωστά ευθυγραμμισμένο με την τροχαλία του ανεμιστήρα. Ανατρέξτε στην ενότητα «Τάνυση ιμάντα και ευθυγράμμιση τροχαλίας» στις σελίδες 25 και 30. Σημείωση Είναι σημαντικό ο κύλινδρος και το προστατευτικό του ανεμιστήρα να έχουν τοποθετηθεί σύμφωνα με τα σχέδια που συνοδεύουν τον ψύκτη υγρών. Μην ασκείτε δύναμη στον κύλινδρο του ανεμιστήρα. 4. Ενεργοποιήστε στιγμιαία το μοτέρ και παρατηρήστε την περιστροφή του ανεμιστήρα. Εάν η περιστροφή γίνεται προς τα πίσω, απενεργοποιήστε τον ανεμιστήρα και αντιστρέψτε τα δύο από τα τρία βασικά καλώδια παροχής ρεύματος στο μοτέρ. Προσοχή Εάν ο ψύκτης υγρών διαθέτει μοτέρ δύο ταχυτήτων, ελέγξτε τη σωστή περιστροφή και στις δύο ταχύτητες. Βεβαιωθείτε επίσης ότι ο εκκινητής διαθέτει χρονοκαθυστέρηση 20 δευτερολέπτων, η οποία αποτρέπει την άμεση εναλλαγή από την υψηλή στη χαμηλή ταχύτητα. Εάν ο ανεμιστήρας προορίζεται να αλλάζει κατεύθυνση περιστροφής για σκοπούς αποπάγωσης, βεβαιωθείτε ότι ο εκκινητής διαθέτει χρονοκαθυστέρηση 2 λεπτών ανάμεσα στις αλλαγές κατεύθυνσης. Οι καθυστερήσεις αυτές εμποδίζουν την καταπόνηση του μηχανολογικού εξοπλισμού και των εξαρτημάτων του ηλεκτρικού κυκλώματος. 5. Θέστε σε λειτουργία το μοτέρ και παρατηρήστε τη λειτουργία του μηχανολογικού εξοπλισμού. Η λειτουργία πρέπει να είναι σταθερή και, εάν υπάρχει Geareducer, δεν πρέπει να υπάρχει καμία ένδειξη διαρροής λαδιού. 6. Εάν χρησιμοποιείτε σύστημα μετάδοση κίνησης με ιμάντα, ελέγξτε τη ροπή του ανεμιστήρα και της τροχαλίας του μοτέρ μετά από ώρες λειτουργίας. Ανατρέξτε στις τιμές ροπής συνδέσμων στις σελίδες 25 και\n12 λειτουργία Σημείωση Εάν το σύστημα παροχής νερού δεν λειτουργεί ή όταν δεν υπάρχει φορτίο θερμότητας στο σύστημα η ένδειξη αμπέρ του μοτέρ ενδέχεται να υποδεικνύει μια φαινομενική υπερφόρτωση ύψους 10 20%. Αυτό συμβαίνει εξαιτίας της αυξημένης πυκνότητας του μη θερμασμένου αέρα που ρέει μέσα από τον ανεμιστήρα. Για να γίνει ακριβής προσδιορισμός του φορτίου του μοτέρ, πρέπει να γίνει εφαρμογή του θερμικού φορτίου. Έναρξη λειτουργίας ψύκτη υγρών Προειδοποίηση Μεταξύ άλλων πηγών, κρούσματα της νόσου των Λεγεωνάριων αναφέρεται ότι έχουν εντοπιστεί σε πύργους ψύξης και ψύκτες υγρών. Πρέπει να διαμορφώνονται και να εφαρμόζονται διαδικασίες συντήρησης και επεξεργασίας νερού που εμποδίζουν την ενίσχυση και τη διάδοση της Legionella και άλλων αερομεταφερόμενων βακτηρίων ΠΡΙΝ από τη λειτουργία των συστημάτων, ενώ η εφαρμογή τους πρέπει να συνεχίζεται τακτικά στη συνέχεια για την αποφυγή κινδύνων ασθένειας ή θανάτου. Σύστημα νερού: 1. Οι νέες εγκαταστάσεις πρέπει να καθαρίζονται και να υπόκεινται σε κατεργασία με βιοκτόνα από ειδικό επεξεργασίας νερού πριν από την έναρξη της λειτουργίας τους. 2. Αφαιρέστε όλα τα συσσωρευμένα υπολείμματα από τον ψύκτη υγρών. Δώστε ιδιαίτερη προσοχή στο εσωτερικό της λεκάνης συλλογής νερού, στις λεκάνες διανομής νερού, στις περσίδες και στους σταγονοσυλλέκτες. Βεβαιωθείτε ότι τα φίλτρα αναρρόφησης κρύου νερού είναι καθαρά και έχουν τοποθετηθεί σωστά. 3. Γεμίστε το σύστημα νερού ώστε να καλυφθεί η χαμηλωμένη περιοχή της λεκάνης συλλογής νερού σε βάθος 20 cm (8 in). Αυτή είναι η συνιστώμενη στάθμη νερού για τη λειτουργία. Ρυθμίστε τη βαλβίδα με πλωτήρα έτσι ώστε να είναι ανοικτή κατά 75% σε αυτή τη στάθμη. Συνεχίστε την πλήρωση του συστήματος μέχρι το νερό να φθάσει περίπου 3 χιλιοστά κάτω από το χείλος υπερχείλισης. 4. Θέστε σε λειτουργία την αντλία και ελέγξτε εάν περιστρέφεται σωστά, όπως υποδεικνύεται από το βέλος στο καπάκι της. Παρατηρήστε τη λειτουργία του συστήματος. Θα σημειωθεί μια περιορισμένη απάντληση της στάθμης του νερού της λεκάνης μέχρι το νερό να γεμίσει το κύκλωμα και να αρχίσει να πέφτει από το σύστημα πλήρωσης στην πάνω μονάδα. Το εύρος της αρχικής απάντλησης μπορεί να μην είναι επαρκές για να ανοίξει η βαλβίδα με τον πλωτήρα. Ωστόσο, μπορείτε να ελέγξετε τη λειτουργία πιέζοντας προς τα κάτω το μοχλό λειτουργίας στον οποίο έχει συνδεθεί το στέλεχος της βαλβίδας με πλωτήρα. 12\n13 λειτουργία Ίσως απαιτηθεί κάποια ρύθμιση της βαλβίδας πλωτήρα για να επιτευχθεί ισορροπία μεταξύ του νερού αναπλήρωσης και της λειτουργίας του ψύκτη υγρών. Ιδανικά, η ρύθμιση της βαλβίδας πλωτήρα πρέπει να είναι τέτοια ώστε να μην χάνεται νερό λόγω υπερχείλισης κατά τον τερματισμό της λειτουργίας της αντλίας. Ωστόσο, η στάθμη του νερού μετά την έναρξη λειτουργίας της αντλίας πρέπει να είναι αρκετά βαθιά για να εξασφαλίζει τη θετική αναρρόφηση από την αντλία. 5. Ανοίξτε τη βαλβίδα στη γραμμή εκροής του ψύκτη υγρών και ρυθμίστε την εκροή στο συνιστώμενο επίπεδο. Ανατρέξτε στην ενότητα «Επεξεργασία νερού» στη σελίδα Συνεχίστε τη λειτουργία της αντλίας για περίπου 15 λεπτά. Μετά την πάροδο αυτού του διαστήματος συνιστάται η αποστράγγιση, το ξέπλυμα και η επαναπλήρωση του συστήματος νερού. 7. Κατά τη λειτουργία της αντλίας επανακυκλοφορίας νερού και πριν από τη λειτουργία του ανεμιστήρα του ψύκτη υγρών, εκτελέστε ένα από τα δύο εναλλακτικά βιοκτόνα προγράμματα που περιγράφονται παρακάτω: Συνεχίστε την επεξεργασία με το βιοκτόνο που είχε χρησιμοποιηθεί πριν από τον τερματισμό λειτουργίας. Χρησιμοποιήστε τις υπηρεσίες του προμηθευτή συστημάτων επεξεργασίας νερού. Διατηρήστε τα μέγιστα συνιστώμενα βιοκτόνα κατάλοιπα (για το συγκεκριμένο βιοκτόνο) για αρκετό χρονικό διάστημα (τα κατάλοιπα και ο χρόνος ποικίλλουν ανάλογα με το βιοκτόνο) για να φέρετε το σύστημα σε καλό βιολογικό έλεγχο ή Επεξεργαστείτε το σύστημα με υποχλωριώδες νάτριο σε επίπεδο υπολειμματικού ελεύθερου χλωρίου 4 5 mg/l, με ph 7,0 7,6. Το υπολειμματικό χλώριο πρέπει να διατηρηθεί στα 4 5 mg/l για έξι ώρες και οι μετρήσεις πρέπει να γίνονται με τυποποιημένα εμπορικά τεστ νερού. Εάν ο ψύκτης υγρών έχει τεθεί σε λειτουργία και, στη συνέχεια, η λειτουργία του διεκόπη για μεγάλο χρονικό διάστημα χωρίς να γίνει αποστράγγιση, εκτελέστε το ένα από τα δύο προηγούμενα βιοκτόνα προγράμματα απευθείας στο δοχείο αποθήκευσης του ψύκτη (λεκάνη συλλογής, δεξαμενή αποστράγγισης, κ.λπ.) χωρίς να κυκλοφορήσει το στάσιμο νερό στο σύστημα πλήρωσης του ψύκτη υγρών και χωρίς να τεθεί σε λειτουργία ο ανεμιστήρας του ψύκτη υγρών. Μετά την επιτυχή ολοκλήρωση της βιοκτόνου προεπεξεργασίας, το νερό ψύξης μπορεί να κυκλοφορήσει στο σύστημα πλήρωσης του ψύκτη υγρών με τον ανεμιστήρα εκτός λειτουργίας. Αφού η βιοκτόνα επεξεργασία έχει διατηρηθεί σε ικανοποιητικό επίπεδο για τουλάχιστον έξι ώρες, μπορείτε να ενεργοποιήσετε τον ανεμιστήρα και να θέσετε και πάλι σε λειτουργία το σύστημα. Συνεχίστε το πρότυπο πρόγραμμα επεξεργασίας νερού, συμπεριλαμβανομένης της βιοκτόνου επεξεργασίας. 13\n14 λειτουργία Λειτουργία ψύκτη υγρών Γενικά: Η θερμοκρασία του υγρού ψυχρής επεξεργασίας που λαμβάνεται από έναν ψύκτη υγρών σε λειτουργία ποικίλει ανάλογα με τις ακόλουθες επιδράσεις: 1. Φορτίο θερμότητας: Όταν ο ανεμιστήρας βρίσκεται σε πλήρη λειτουργία, εάν αυξηθεί το φορτίο θερμότητας, αυξάνεται και η θερμοκρασία του υγρού ψυχρής επεξεργασίας. Εάν μειωθεί το φορτίο θερμότητας, μειώνεται και η θερμοκρασία του υγρού ψυχρής επεξεργασίας. Σημειώστε ότι ο αριθμός των βαθμών (εύρος), στους οποίους ο ψύκτης ψύχει το Heat Load (Btu/hr) υγρό καθορίζεται Range από το φορτίο F = θερμότητας του συστήματος και την ποσότητα του υγρού που κυκλοφορεί, σύμφωνα με τον ακόλουθο GPM x τύπο. 500Ο τύπος ισχύει μόνο εάν το υγρό επεξεργασίας είναι 100% νερό: or in SI units Range Εύρος, C C = Φορτίο Heat θερμότητας Load (kw) (kw) Water Ροή νερού Flow (m (m 3 /ώρα) 3 /hr) x 1, Ο ψύκτης υγρών επιτυγχάνει μόνο τη θερμοκρασία υγρού ψυχρής επεξεργασίας που μπορεί να επιτευχθεί υπό οποιεσδήποτε συνθήκες λειτουργίας. 2. Θερμοκρασία υγρού βολβού: Η θερμοκρασία του υγρού ψυχρής επεξεργασίας ποικίλει επίσης λόγω της θερμοκρασίας υγρού βολβού του αέρα που εισέρχεται στις πλευρές του ψύκτη υγρών που φέρουν περσίδες. Οι μειωμένες θερμοκρασίες υγρού βολβού οδηγούν σε ψυχρότερες θερμοκρασίες υγρού. Ωστόσο, η θερμοκρασία του υγρού ψυχρής επεξεργασίας δεν μεταβάλλεται γραμμικά με τη θερμοκρασία υγρού βολβού. Για παράδειγμα, μια μείωση 11 C στη θερμοκρασία υγρού βολβού μπορεί να οδηγήσει σε μείωση 8 C στη θερμοκρασία του υγρού ψυχρής επεξεργασίας. 3. Ρυθμός ροής υγρού: Η αύξηση του ρυθμού ροής του υγρού (m 3 /ώρα) προκαλεί μια μικρή αύξηση της θερμοκρασίας του υγρού ψυχρής επεξεργασίας, ενώ η μείωση του ρυθμού ροής του υγρού προκαλεί ελαφριά μείωση της θερμοκρασίας του υγρού ψυχρής επεξεργασίας. Ωστόσο, σε ένα δεδομένο φορτίο θερμότητας (βλέπε παραπάνω τύπο), η μείωση του ρυθμού ροής του υγρού προκαλεί επίσης αύξηση της θερμοκρασίας του εισερχόμενου υγρού θερμής επεξεργασίας και του θερμικού εύρους. 4. Ρυθμός ροής αέρα: Η μείωση της ροής του αέρα μέσα από τον ψύκτη υγρών προκαλεί άνοδο της θερμοκρασίας του υγρού ψυχρής επεξεργασίας. Αυτή είναι η συνιστώμενη μέθοδος ελέγχου της θερμοκρασίας του εξερχόμενου υγρού επεξεργασίας. Εάν ο ψύκτης υγρών διαθέτει μοτέρ μίας ταχύτητας, το μοτέρ μπορεί να σβήσει όταν η θερμοκρασία του υγρού επεξεργασίας μειωθεί σημαντικά. Αυτό θα προκαλέσει αύξηση της θερμοκρασίας του υγρού επεξεργασίας. Όταν η θερμοκρασία του υγρού γίνει ξανά πολύ υψηλή για την επεξεργασία, το μοτέρ μπορεί να ενεργοποιηθεί ξανά. 14\n15 λειτουργία Όρια λειτουργίας ανεμιστήρα: Σημείωση Λαμβάνοντας υπόψη τα τυπικά μεγέθη ανεμιστήρων και μοτέρ που χρησιμοποιούνται στους ψύκτες υγρών MH, εκτιμάμε ότι επιτρέπονται περίπου 4 έως 5 εκκινήσεις ανά ώρα. Εάν ο ψύκτης υγρών διαθέτει μοτέρ δύο ταχυτήτων, θα έχετε την ευκαιρία να ελέγχετε τη θερμοκρασία επεξεργασίας. Όταν η θερμοκρασία του υγρού επεξεργασίας μειώνεται σημαντικά, η λειτουργία του ανεμιστήρα στη μισή ταχύτητα προκαλεί αύξηση της θερμοκρασίας του υγρού ψυχρής επεξεργασίας, η οποία σταθεροποιείται μερικούς βαθμούς υψηλότερα από πριν. Με μια περαιτέρω μείωση της θερμοκρασίας του υγρού, ο ανεμιστήρας μπορεί να εναλλάσσεται εκ περιτροπής μεταξύ λειτουργίας με μισή ταχύτητα και απενεργοποίησης. Σημείωση Μην θέτετε το μοτέρ σε λειτουργία περισσότερες από τέσσερις έως πέντε φορές ανά ώρα (κάθε εκκίνηση σε χαμηλή ταχύτητα και κάθε εκκίνηση σε υψηλή ταχύτητα υπολογίζονται ως μία εκκίνηση). Για περισσότερες πληροφορίες σχετικά με τον έλεγχο της θερμοκρασίας του υγρού επεξεργασίας, διαβάστε την Τεχνική έκθεση Η-001 της Marley Διαχείριση ενέργειας πύργου ψύξης στη διεύθυνση spxcooling.com. Όρια λειτουργίας αντλίας: Η απενεργοποίηση και ενεργοποίηση της αντλίας νερού επανακυκλοφορίας για τον έλεγχο της θερμοκρασίας του υγρού επεξεργασίας συνήθως δεν συνιστάται. Όταν το υγρό επεξεργασίας κυκλοφορεί μέσα από το σπείρωμα, συνιστάται το σύστημα επανακυκλοφορίας νερού του ψύκτη υγρών να είναι πάντα σε λειτουργία. Κατά την απενεργοποίηση και ενεργοποίηση της αντλίας νερού επανακυκλοφορίας στο πλαίσιο της κανονικής λειτουργίας του συστήματος, απαιτείται προσοχή. Οι συχνοί υγροί/ξηροί κύκλοι μπορεί να οδηγήσουν σε πρόωρο σχηματισμό καθαλατώσεων στην επιφάνεια του σπειρώματος. Κλαπέτα: Εάν περιλαμβάνεται στον εξοπλισμό, το σύστημα κλαπέτου απομόνωσης έχει σχεδιαστεί για να συμβάλλει στην πρόληψη της απώλειας θερμότητας από το σπείρωμα λόγω της κίνησης του αέρα που προκαλείται από τις συνθήκες αγωγής θερμότητας ή τον αέρα, όταν τόσο ο ανεμιστήρας, όσο και η αντλία είναι εκτός λειτουργίας. Όταν τίθενται σε λειτουργία οι ανεμιστήρες του ψύκτη υγρών, ο ενεργοποιητής του κλαπέτου ενεργοποιείται και περιστρέφει τα πτερύγια της διάταξης του κλαπέτου στην ανοιχτή θέση. Ο ενεργοποιητής πρέπει να είναι συνδεδεμένος με το κύκλωμα ελέγχου του μοτέρ του ανεμιστήρα. Κατά τη διακοπή της λειτουργίας του συστήματος, ο ενεργοποιητής του κλαπέτου απενεργοποιείται και ο ενεργοποιητής επιστροφής με ελατήριο επαναφέρει τα πτερύγια της διάταξης του κλαπέτου σε κλειστή θέση. 15\n16 λειτουργία Σημείωση Εάν τα κλαπέτα διαθέτουν αυτόματο ηλεκτρικό ενεργοποιητή, η διάταξη ελέγχου του ηλεκτρικού μοτέρ των κλαπέτων περιλαμβάνει ένα θερμαντήρα χώρου 200 V AC, σύμφωνα με τις προδιαγραφές της SPX Cooling. Ο θερμαντήρας χώρου πρέπει να είναι μόνιμα ενεργοποιημένος, ανεξάρτητα από το αν λειτουργεί το μοτέρ του ενεργοποιητή ή όχι. Ο σκοπός του ενεργοποιημένου θερμαντήρα χώρου είναι να προλαμβάνει τη διάβρωση των εσωτερικών εξαρτημάτων της μονάδας από την υγρασία. Η μη σύνδεση και ενεργοποίηση του θερμαντήρα χώρου καθιστά άκυρη την εγγύηση, εάν ο ενεργοποιητής παρουσιάσει βλάβη λόγω εσωτερικής διάβρωσης. Ο αυτόματος ηλεκτρικός ενεργοποιητής πρέπει να αποθηκεύεται σε ξηρό περιβάλλον μέχρι να εγκατασταθεί. Εάν μια μονάδα πρόκειται να παραμείνει σε αδράνεια, ο ενεργοποιητής πρέπει να αφαιρείται από το κλαπέτο και να αποθηκεύεται κατάλληλα. Ξηρή λειτουργία: Σημείωση Ανατρέξτε επίσης στις ενότητες «Λειτουργία σε συνθήκες ακραίου ψύχους» και «Προστασία του σπειρώματος από τον παγετό». Τα μοντέλα που διαθέτουν σπείρωμα με πτερύγια έχουν σχεδιαστεί για να λειτουργούν στεγνά, χωρίς επανακυκλοφορία του νερού κατά τη διάρκεια ψυχρών καιρικών συνθηκών, εφόσον αυτό είναι εφικτό από το θερμικό φορτίο και τις συνθήκες του περιβάλλοντος. Εάν επιλεγεί η ξηρή λειτουργία και το νερό επανακυκλοφορίας κινδυνεύει να παγώσει, πρέπει να απενεργοποιείται η αντλία επανακυκλοφορίας και να αποστραγγίζεται το νερό από τη λεκάνη συλλογής, την αντλία και τις σωληνώσεις αναπλήρωσης. Πρέπει να είστε προσεκτικοί κατά την απενεργοποίηση και ενεργοποίηση της αντλίας επανακυκλοφορίας νερού. Οι συχνοί υγροί/ξηροί κύκλοι μπορεί να οδηγήσουν σε πρόωρο σχηματισμό καθαλατώσεων στην επιφάνεια του σπειρώματος. 16\n17 λειτουργία Λειτουργία σε συνθήκες ακραίου ψύχους Το σύστημα πλήρωσης τύπου film της Marley που χρησιμοποιείται στον ψύκτη υγρών MH διαθέτει περσίδες εισόδου αέρα που χυτεύονται ως αναπόσπαστο τμήμα του συστήματος πλήρωσης. Αυτό το χαρακτηριστικό καθιστά τους συγκεκριμένους ψύκτες υγρών πολύ ανθεκτικούς στη λειτουργία σε χαμηλές θερμοκρασίες, ακόμη και στις συνθήκες χαμηλής θερμοκρασίας και μειωμένου φορτίου που απαντώνται σε εφαρμογές χαμηλής θερμοκρασίας. Παρόλ' αυτά, κατά τη λειτουργία σε θερμοκρασίες υπό του μηδενός, υπάρχει περίπτωση σχηματισμού πάγου στις ψυχρότερες περιοχές του ψύκτη υγρών. Σημείωση Στις ψυχρότερες περιοχές του συστήματος πλήρωσης του ψύκτη υγρών χαμηλής θερμοκρασίας σχηματίζεται συνήθως παροδικά μαλακός πάγος, ο οποίος είναι ορατός μέσω των περσίδων του ψύκτη υγρών. Αυτός ο πάγος κανονικά δεν έχει καμία δυσμενή επίδραση στη λειτουργία του ψύκτη υγρών, αλλά η εμφάνισή του πρέπει να αποτελεί μήνυμα προς το χειριστή να προχωρήσει σε διαδικασίες ελέγχου του πάγου. Η πρόληψη του σχηματισμού καταστροφικού (σκληρού) πάγου στο σύστημα πλήρωσης του ψύκτη υγρών αποτελεί ευθύνη του χειριστή. Πρέπει να ακολουθούνται ορισμένες κατευθυντήριες γραμμές: 1. Μην αφήνετε τη θερμοκρασία του υγρού επεξεργασίας που εξέρχεται από τον ψύκτη υγρών να πέσει κάτω από τους 7 C. Εάν μια τόσο χαμηλή θερμοκρασία λειτουργίας είναι απαραίτητη ή ωφέλιμη για την επεξεργασία σας, προσδιορίστε ένα ελάχιστο επιτρεπτό επίπεδο ως εξής: Κατά τη διάρκεια των ψυχρότερων ημερών του πρώτου χειμώνα λειτουργίας, παρατηρήστε εάν σχηματίζεται πάγος στην μπροστινή πλευρά των περσίδων και ιδιαίτερα κοντά στο κάτω μέρος της. Εάν παρατηρήσετε σκληρό πάγο στις περσίδες, θα πρέπει να αυξήσετε την επιτρεπόμενη θερμοκρασία κρύου νερού. Προσοχή Εάν η ελάχιστη επιτρεπόμενη θερμοκρασία του υγρού ψυχρής επεξεργασίας είναι ρυθμισμένη ακριβώς ή κοντά στο ελάχιστο φορτίο θερμότητας, θα είναι ασφαλής για όλες τις συνθήκες λειτουργίας. Αφού προσδιορίσετε την ελάχιστη επιτρεπτή θερμοκρασία κρύου νερού, η διατήρηση της συγκεκριμένης θερμοκρασίας μπορεί να επιτευχθεί με χειρισμό του ανεμιστήρα, όπως περιγράφεται στο Στοιχείο 4 στην ενότητα Λειτουργία ψύκτη υγρών. 2. Καθώς ο κρύος αέρας εισέρχεται στις περσίδες, αναγκάζει το νερό που ρέει πάνω από το σύστημα πλήρωσης να αντλείται προς το κέντρο του ψύκτη υγρών. Με αυτόν τον τρόπο, όταν ο ανεμιστήρας βρίσκεται σε λειτουργία, οι περσίδες και η κάτω περιφέρεια της διάταξης του ψύκτη υγρών παραμένουν εν μέρει στεγνά, καθώς παρατηρούνται μόνο τυχαία πιτσιλίσματα από το εσωτερικό του ψύκτη υγρών και η συνήθης ατμοσφαιρική υγρασία από τον εισερχόμενο αέρα. Αυτά τα ελαφρώς νωπά σημεία είναι πιο επιρρεπή στο σχηματισμό πάγου. 17\n18 λειτουργία Ως εκ τούτου, εάν σχηματιστεί υπερβολικός πάγος στις περσίδες, διακόψτε τη λειτουργία του ανεμιστήρα για μερικά λεπτά. Με τον ανεμιστήρα εκτός λειτουργίας, η ροή του νερού θα αυξηθεί στην περιοχή των περσίδων και θα μειωθεί ο πάγος. 3. Σε περίπτωση παρατεταμένων υπερβολικά χαμηλών θερμοκρασιών, ενδέχεται να χρειαστεί να λειτουργήσετε τον ανεμιστήρα προς την αντίθετη κατεύθυνση. Με τον τρόπο αυτό, βγαίνει ζεστός αέρας από τις περσίδες και λιώνει ο πάγος. Πρέπει να υπάρχει επαρκές φορτίο θερμότητας. Η αντιστροφή της κατεύθυνσης του ανεμιστήρα πρέπει να γίνεται μόνο σε μισή ταχύτητα ή λιγότερο. Η αντίστροφη λειτουργία του ανεμιστήρα πρέπει να χρησιμοποιείται σε περιορισμένη κλίμακα και μόνο για τον έλεγχο του πάγου και όχι για την πρόληψη του σχηματισμού του. Η αντίστροφη λειτουργία του ανεμιστήρα δεν πρέπει να υπερβαίνει τα 1 ή 2 λεπτά. Απαιτείται παρακολούθηση για τον προσδιορισμό του χρόνου που απαιτείται για να λιώσει ο συσσωρευμένος πάγος. Προειδοποίηση Η λειτουργία του ανεμιστήρα με αντίστροφη κατεύθυνση στη μισή ταχύτητα για παρατεταμένες χρονικές περιόδους κατά τη διάρκεια θερμοκρασιών υπό του μηδενός μπορεί να προκαλέσει σοβαρή βλάβη στους ανεμιστήρες και τους κυλίνδρους τους. Ενδέχεται να συσσωρευτεί πάγος μέσα στους κυλίνδρους του ανεμιστήρα στο επίπεδο περιστροφής των πτερυγίων, με αποτέλεσμα οι άκρες των πτερυγίων του ανεμιστήρα να ακουμπήσουν κάποια στιγμή αυτό το δαχτυλίδι πάγου και να καταστραφούν τα πτερύγια ή ο κύλινδρος του ανεμιστήρα. Ενδέχεται επίσης να συσσωρευτεί πάγος στα πτερύγια του ανεμιστήρα και να αποτιναχτεί, καταστρέφοντας τον κύλινδρο ή τα πτερύγια του ανεμιστήρα. Αφήστε να περάσει διάστημα τουλάχιστον 10 λεπτών μεταξύ της αντίστροφης και της κανονικής περιστροφής σε περιπτώσεις θερμοκρασιών υπό του μηδενός, έτσι ώστε να απομακρυνθεί ο πάγος από τα πτερύγια και τους κυλίνδρους του ανεμιστήρα. Για πληροφορίες σχετικά με τις προφυλάξεις κατά την αλλαγή της ταχύτητας και της κατεύθυνσης περιστροφής του ανεμιστήρα, ανατρέξτε στην προειδοποίηση στη σελίδα 9. Διαλείπουσα λειτουργία σε συνθήκες ακραίου ψύχους: Εάν προκύψουν διαστήματα διακοπής λειτουργίας (νύχτες, σαββατοκύριακα, κ.λπ.) σε περιόδους όπου επικρατούν πολύ χαμηλές θερμοκρασίες, πρέπει να ληφθούν μέτρα για την πρόληψη του παγώματος του νερού στη λεκάνη κρύου νερό και σε όλες τις εκτεθειμένες σωληνώσεις. Υπάρχουν διάφορες μέθοδοι για την αντιμετώπιση αυτού του προβλήματος, συμπεριλαμβανομένων των αυτόματων συστημάτων θέρμανσης λεκάνης και των συστημάτων προστασίας της αντλίας από παγετό, τα οποία διατίθενται από τη Marley. Προειδοποίηση Τα συστήματα θέρμανσης λεκάνης δεν προστατεύουν το σπείρωμα από τον παγετό. Προσοχή Προειδοποίηση Εάν το σύστημά σας δεν διαθέτει μέτρα για την πρόληψη του παγετού, η λεκάνη του ψύκτη υγρών και οι εκτεθειμένες σωληνώσεις πρέπει να αποστραγγίζονται κατά την έναρξη κάθε χειμερινής περιόδου διακοπής λειτουργίας. Εάν αποστραγγίσετε τη λεκάνη του ψύκτη υγρών, βεβαιωθείτε ότι όλοι οι θερμαντήρες της λεκάνης έχουν τεθεί εκτός λειτουργίας, είτε με αυτόματη διακοπή της τροφοδοσίας είτε με χρήση του διακόπτη αποσύνδεσης. 18\n19 λειτουργία Προστασία σπειρώματος από τον παγετό: Τα διαλύματα αιθυλενογλυκόλης και προπυλενογλυκόλης είναι το καλύτερο μέσο για την προστασία του σπειρώματος από τον παγετό. Στον παρακάτω πίνακα μπορείτε να δείτε τον όγκο του σπειρώματος για κάθε μοντέλο ψύκτη υγρών MH. Οι όγκοι των σπειρωμάτων για τα μοντέλα MHF7111 και MHF7113 αφορούν αθροιστικά και τα δύο σπειρώματα. Μοντέλο Υγρό σπείρωμα m 3 Στεγνό σπείρωμα m 3 Μοντέλο Υγρό σπείρωμα m 3 Στεγνό σπείρωμα m 3 MHF7103 _AN 0,375 MHF7105 _CF 0,867 0,148 MHF7103 _AF 0,375 0,110 MHF7107 _AN 0,954 MHF7103 _BN 0,557 MHF7107 _AF 0,954 0,212 MHF7103 _BF 0,557 0,110 MHF7107 _BN 1,43 MHF7105 _AN 0,500 MHF7107 _BF 1,43 0,212 MHF7105 _AF 0,500 0,148 MHF7107 _CN 1,65 MHF7105 _BN 0,746 MHF7107 _CF 1,65 0,212 MHF7105 _BF 0,746 0,148 MHF ,44 MHF7105 _CN 0,867 MHF ,14 Μοντέλο Υγρά σπειρώματα m 3 Στεγνά σπειρώματα m 3 Μοντέλο Υγρά σπειρώματα m 3 Στεγνά σπειρώματα m 3 MHF7111 _AN 2,32 MHF7113 _AN 2,79 MHF7111 _AF 2,32 0,504 MHF7113 _AF 2,79 0,538 MHF7111 _BN 3,35 MHF7113 _BN 4,05 MHF7111 _BF 3,35 0,504 MHF7113 _BF 4,05 0,538 MHF7111 _CN 3,32 MHF7113 _CN 4,02 MHF7111 _CF 3,32 0,504 MHF7113 _CF 4,02 0,538 Σπείρωμα από χαλκό: Μοντέλο Υγρά σπειρώματα m 3 Στεγνά σπειρώματα m 3 Μοντέλο Υγρά σπειρώματα m 3 Στεγνά σπειρώματα m 3 MHF7103 _ANC 0,265 MHF7105 _CNC 0,507 MHF7103 _BNC 0,378 MHF7107 _ANC 0,651 MHF7105 _ANC 0,348 MHF7107 _BNC 0,954 MHF7105 _BNC 0,507 MHF7107 _CNC 0,954 Όταν δεν είναι δυνατή η χρήση βιομηχανικών αντιψυκτικών, το σύστημα πρέπει να λειτουργεί με τρόπο που να καλύπτει και τις δύο παρακάτω προϋποθέσεις. 1. Διατήρηση επαρκούς ροής μέσω του σπειρώματος. 2. Διατήρηση επαρκούς φορτίου θερμότητας στο υγρό επεξεργασίας. Το υγρό που εξέρχεται από το σπείρωμα πρέπει να διατηρείται σε θερμοκρασία ίση ή μεγαλύτερη των 7 C. Η απενεργοποίηση και ενεργοποίηση της αντλίας επανακυκλοφορίας δεν πρέπει να χρησιμοποιείται ως μέθοδος ελέγχου των θερμοκρασιών επεξεργασίας. 19\n20 συντήρηση Προσοχή Η αποστράγγιση του σπειρώματος δεν αποτελεί αποδεκτή λύση για την προστασία από παγετό. Η αποστράγγιση προωθεί τη διάβρωση στο εσωτερικό των σωλήνων του σπειρώματος. Η αποστράγγιση είναι αποδεκτή σε περίπτωση έκτακτης ανάγκης, εάν το σπείρωμα δεν προστατεύεται από αντιψυκτικό διάλυμα. Συνιστάται να συζητήσετε τις επιλογές πρόληψης του παγετού με τον τοπικό αντιπρόσωπο πωλήσεων της Marley. Επεξεργασία νερού και απότομη εκτόνωση Διατήρηση της ποιότητας του νερού: Ο χάλυβας που χρησιμοποιείται στους ψύκτες υγρών MH έχει γαλβανιστεί με βαριά επικάλυψη ψευδαργύρου πάχους κατά μέσο όρο 0,05 mm. Τα λοιπά υλικά που χρησιμοποιούνται (σύστημα πλήρωσης, σταγονοσυλλέκτες και περσίδες από PVC, ανεμιστήρες από αλουμίνιο, Geareducer από χυτοσίδηρο κ.λπ.) επιλέγονται με γνώμονα την μέγιστη διάρκεια ζωής σε ένα «κανονικό» περιβάλλον ψύκτη υγρών, το οποίο ορίζεται ως εξής: Επανακυκλοφορία νερού με ph μεταξύ 6,5 και 8, περιεκτικότητα σε χλωριούχες ενώσεις (εκφρασμένη ως NaCl) κάτω από 500 mg/l, περιεκτικότητα σε θειικά (SO 4 ) κάτω από 250 mg/l, ολική αλκαλικότητα (εκφρασμένη ως CaCO 3 ) κάτω από 500 mg/l, σκληρότητα ασβεστίου (εκφρασμένη ως CaCO 3 ) πάνω από 50 mg/l, καμία σημαντική μόλυνση με ασυνήθιστα χημικά ή ξένες ουσίες και κατάλληλη επεξεργασία του νερού για την ελαχιστοποίηση της επικάθισης αλάτων. Συνθήκες έναρξης λειτουργίας: Οι συνθήκες του νερού κατά την αρχική λειτουργία του ψύκτη υγρών είναι ζωτικής σημασίας για την πρόληψη της πρόωρης διάβρωσης του γαλβανισμένου χάλυβα (λευκή σκουριά). Για τουλάχιστον τις οκτώ πρώτες εβδομάδες λειτουργίας, το ph πρέπει να κυμαίνεται μεταξύ 6,5 και 8,0 με επίπεδα σκληρότητας και αλκαλικότητας μεταξύ 100 και 300 mg/l (εκφρασμένα ως CaCO 3 ). Το χλώριο (εάν χρησιμοποιείται) πρέπει να προστίθεται σταδιακά, με το ελεύθερο υπολειμματικό να μην υπερβαίνει το 1 mg/l, και να διατηρείται για μικρό χρονικό διάστημα. Τα υπερβολικά επίπεδα χλωρίου ενδέχεται να αλλοιώσουν τα στεγανωτικά υλικά και άλλα υλικά κατασκευής. Η ατμόσφαιρα γύρω από τον ψύκτη υγρών δεν πρέπει να είναι χειρότερη από «μέτρια βιομηχανική», όπου οι βροχοπτώσεις και η ομίχλη είναι έως ελαφρώς όξινες και δεν περιέχουν σημαντικά επίπεδα χλωριούχων ενώσεων ή υδρόθειου (H 2 S). Υπάρχουν πολλές χημικές ουσίες για τον έλεγχο των αλάτων, της διάβρωσης και της βιολογικής ανάπτυξης, τα οποία πρέπει να χρησιμοποιούνται με σύνεση. Οι συνδυασμοί χημικών ουσιών ενδέχεται να προκαλέσουν αντιδράσεις που μειώνουν την αποτελεσματικότητα της επεξεργασίας, ενώ ορισμένες χημικές ουσίες όπως τα επιφανειοδραστικά, οι βιοδιασπορείς και τα αντιαφριστικά ενδέχεται να αυξήσουν το ρυθμό εκτροπής. 20\n21 συντήρηση Σημείωση Η δομή και το σπείρωμα του ψύκτη υγρών αποτελούνται κυρίως από γαλβανισμένο χάλυβα, και ως εκ τούτου, το πρόγραμμα επεξεργασίας νερού πρέπει να είναι συμβατό με τον ψευδάργυρο. Σε συνεργασία με τον προμηθευτή συστημάτων επεξεργασίας νερού, είναι σημαντικό να αναγνωρίζετε τις δυνητικές επιπτώσεις για τον ψευδάργυρο του ειδικού προγράμματος επεξεργασίας που θα επιλέξετε. Απότομη εκτόνωση: Ένας ψύκτης υγρών ψύχει το νερό προκαλώντας συνεχώς εξάτμιση ενός μέρους του. Το νερό που χάνεται με την εξάτμιση αναπληρώνεται από το σύστημα αναπλήρωσης και εξέρχεται από τον ψύκτη υγρών ως καθαρό νερό αφήνοντας τα διαλυμένα στερεά στο υπόλοιπο νερό. Εάν δεν ληφθούν μέτρα ελέγχου, αυτή η αυξανόμενη συγκέντρωση ρύπων μπορεί να φτάσει σε πολύ υψηλό επίπεδο. Προκειμένου να επιτευχθεί η ποιότητα του νερού που είναι αποδεκτή από τον ψύκτη υγρών, η επιλεγμένη εταιρεία επεξεργασίας νερού πρέπει να εργάζεται από ένα σχετικά σταθερό επίπεδο συγκεντρώσεων. Αυτή η σταθεροποίηση των συγκεντρώσεων ρύπων επιτυγχάνεται συνήθως με απότομη εκτόνωση, η οποία είναι η συνεχής εκκένωση ενός τμήματος του κυκλοφορούντος νερού στα απόβλητα. Κατά κανόνα, τα αποδεκτά επίπεδα στα οποία μπορεί να βασιστεί ένα πρόγραμμα επεξεργασίας είναι της τάξης των 2 4 συγκεντρώσεων. Ο παρακάτω πίνακας δείχνει την ελάχιστη ποσότητα απότομης εκτόνωσης (επί τοις εκατό της ροής) που απαιτείται για τη διατήρηση διαφορετικών συγκεντρώσεων με διάφορα εύρη ψύξης*: Αριθμός συγκεντρώσεων Εύρος ψύξης 1,5 x 2,0 x 2,5 x 3,0 x 4,0 x 5,0 x 6,0 x 3 C 0,7 0,38 0,25 0,18 0,11 0,08 0,06 6 C 1,5 0,78 0,51 0,38 0,25 0,18 0,14 8 C 2,3 1,18 0,78 0,58 0,38 0,28 0,22 11 C 3,1 1,58 1,05 0,78 0,51 0,38 0,30 14 C 3,9 1,98 1,32 0,98 0,64 0,48 0,30 Οι πολλαπλασιαστές βασίζονται σε απόκλιση της τάξης του 0,02% του ρυθμού κυκλοφορίας του νερού. * Εύρος = διαφορά μεταξύ της θερμοκρασίας του ζεστού νερού και της θερμοκρασίας του κρύου νερού. ΠΑΡΑΔΕΙΓΜΑ: Ρυθμός κυκλοφορίας 160 m 3 /ώρα, εύρος ψύξης 10 C. Για να διατηρηθούν 4 συγκεντρώσεις, η απαιτούμενη απότομη εκτόνωση είναι 0,458% ή 0,00458 x 160 m 3 /ώρα, το οποίο αντιστοιχεί σε 0,73 m 3 /ώρα. Εάν ο ψύκτης υγρών λειτουργεί με 4 συγκεντρώσεις, το νερό που κυκλοφορεί θα περιέχει τέσσερις φορές περισσότερο διαλυμένο στερεό από το νερό αναπλήρωσης, υποθέτοντας ότι κανένα από τα στερεά δεν δημιουργεί άλατα ή απομακρύνεται με άλλον τρόπο από το σύστημα. 21\n22 συντήρηση Σημείωση Όταν προστίθενται χημικές ουσίες επεξεργασίας του νερού, δεν πρέπει να εισαχθούν στο σύστημα κυκλοφορίας του νερού μέσω της λεκάνης συλλογής νερού του ψύκτη υγρών. Οι ταχύτητες του νερού είναι χαμηλότερες σε εκείνο το σημείο, με αποτέλεσμα την ανεπαρκή ανάμειξη. Οι ιδανικές θέσεις είναι η λεκάνη αναδιανομής πάνω από το σπείρωμα και ο κατακόρυφος σωλήνας πάνω από την εκροή της αντλίας επανακυκλοφορίας νερού. Καθαρισμός ψύκτη υγρών Προειδοποίηση Κάθε ψύκτης υγρών μέσω εξάτμισης πρέπει να καθαρίζεται σχολαστικά σε τακτική βάση για να ελαχιστοποιείται η ανάπτυξη βακτηριδίων, συμπεριλαμβανομένου του Legionella pneumophila, και να αποφευχθεί ο κίνδυνος ασθένειας ή θανάτου. Το τεχνικό προσωπικό πρέπει να φοράει κατάλληλο εξοπλισμό ατομικής προστασίας κατά τη διάρκεια της απολύμανσης. ΜΗΝ επιχειρήσετε να εκτελέσετε οποιαδήποτε εργασία αν το μοτέρ του κινητήρα δεν είναι κλειδωμένο. Οι χειριστές εξοπλισμού ψύξης μέσω εξάτμισης, όπως οι ψύκτες υγρών κλειστού κυκλώματος, πρέπει να ακολουθούν προγράμματα συντήρησης που μειώνουν στο ελάχιστο τη δυνατότητα βακτηριολογικής μόλυνσης. Οι υπάλληλοι της Υπηρεσίας Δημόσιας Υγείας συνιστούν την εφαρμογή διαδικασιών «καλής διαχείρισης», όπως: τακτικές επιθεωρήσεις για συγκεντρώσεις ρύπων, αλάτων και άλγεων, περιοδική έκπλυση και καθαρισμό και τήρηση ενός ολοκληρωμένου προγράμματος επεξεργασίας νερού, συμπεριλαμβανομένων βιοκτόνων θεραπειών. Η οπτική επιθεώρηση πρέπει να γίνεται τουλάχιστον μία φορά την εβδομάδα κατά τη διάρκεια της περιόδου λειτουργίας. Η περιοδική έκπλυση και ο καθαρισμός πρέπει να λαμβάνουν χώρα πριν και μετά από κάθε περίοδο ψύξης, αλλά σε κάθε περίπτωση, τουλάχιστον δύο φορές το χρόνο. Οι περσίδες, οι σταγονοσυλλέκτες, οι εύκολα προσβάσιμες επιφάνειες του συστήματος πλήρωσης και το σπείρωμα πρέπει να πλένονται με τη χρήση ακροφυσίου νερού μέτριας πίεσης και με προσοχή ώστε να μην προκληθεί βλάβη. Πρέπει να εγκατασταθεί και να τηρείται ένα αξιόπιστο πρόγραμμα επεξεργασίας νερού. Μπορούν να χρησιμοποιηθούν συσκευές διήθησης για τη μείωση των συγκεντρώσεων αιωρούμενων στερεών, αυξάνοντας έτσι την αποτελεσματικότητα του προγράμματος επεξεργασίας νερού. Ανατρέξτε στην ενότητα Έναρξη λειτουργίας ψύκτη υγρών στη σελίδα 12. Αφαίρεση περσίδων σπειρώματος: Οι περσίδες εισόδου του σπειρώματος αποτελούνται από μια σειρά θερμοδιαμορφωμένων μονάδων από PVC που ωθούν το νερό πίσω μέσα στον ψύκτη υγρών. Είναι πολύ κοντά τοποθετημένες η μία στην άλλη, έτσι ώστε να μην διαφεύγει νερό από την είσοδο αέρα. 22


To Star Wars Jedi: Fallen Order 2 πρέπει να προχωρήσει μετά την σκοτεινή εποχή. / News | Tecvirus\nTo Star Wars Jedi: Fallen Order 2 πρέπει να προχωρήσει μετά την σκοτεινή εποχή.\nPublished on 24 March 2021 at 17:13\nΤο Star Wars Jedi: Fallen Order της EA ήταν μια επιτυχία τόσο οικονομικά όσο και μέσω της ιστορίας του παιχνιδιού. Ο τίτλος επικεντρώθηκε σε ένα μεγάλο ερώτημα που έχει τεθεί από την έναρξη της σειράς Star Wars: τι συνέβη στους Jedi κατά τη διάρκεια της Αυτοκρατορίας; Είναι εύκολο να πούμε ότι πολλοί από αυτούς χάθηκαν κατά την εκτέλεση του Order 66, αλλά άλλες δόσεις στο franchise star wars έχουν δείξει στους οπαδούς το αντίθετο.\nΛαμβάνοντας υπόψη το υλικό Star Wars Legends που δεν έχει ακόμη αξιοποιηθεί, υπάρχουν πολλά που η EA χτίζει γύρω από το Star Wars Jedi: Fallen Order μπορεί να δουλέψει. Οι οπαδοί το βλέπουν αυτό στο τέλος του αρχικού παιχνιδιού Star Wars Jedi: Fallen Order όταν ο Cal Kestis αποφασίζει ότι η ασφαλέστερη επιλογή είναι να καταστρέψει το holocron, μια ενέργεια που ανοίγει το μέλλον του σε αναρίθμητες αφηγηματικές δυνατότητες. Τα πιο δελεαστικά από αυτά τα αφηγηματικά νήματα είναι αυτά που μπορούν να οδηγήσουν σε φωτεινότερες ιστορίες και να εμπνεύσουν τους παίκτες με μεγαλύτερη αίσθηση ελπίδας. Το όφελος αυτών των ιστοριών μπορεί να φανεί στην επιτυχία του The Mandalorian, μίας από τις πιο πρόσφατες δόσεις του Star Wars. Οι θαυμαστές παρακολουθούν σκληραγωγημένους χαρακτήρες να μεγαλώνουν τόσο μέσα από αστεία όσο και από φωτεινή ιστορία λέγοντας ότι τα τελειωμένα τόξα χωρίς να αφήνουν κανέναν σε ένα λάκκο απελπισίας. Τα θετικά συναισθήματα που αισθάνονται οι οπαδοί μετά από αυτές τις ιστορίες είναι εξαιρετικά σημαντικά. Εξάλλου, το Star Wars είναι μια σειρά βασισμένη στην ελπίδα. Το Star Wars Jedi: Fallen Order 2 πρέπει να συνεχίσει να βασίζεται σε αυτή την ιδέα της ελπίδας.\nΟ ΚΟΣΜΟΣ ΜΕΤΑ ΤΗΝ ORDER 66\nΔεν είναι επίσης κακό να παρέχουμε αυτές τις ιστορίες που δεν επικεντρώνονται αποκλειστικά στο θάνατο και την καταστροφή των Jedi κατά τη διάρκεια της Order 66. Το γεγονός είναι πολύ τραυματικό για όλους εκείνους που επέζησαν και το Star Wars Jedi: Fallen Order κάνει καλή δουλειά εξερευνώντας αυτό. Τόσο το προσωπικό τραύμα του Cal όσο και της Cere Junda σχετικά με τα γεγονότα δίνεται μεγάλη προσοχή σε όλο το παιχνίδι. Στους θαυμαστές προσφέρεται μια ματιά στο μυαλό ενός Jedi που δεν κατάφερε να αποφύγει την Αυτοκρατορία μεσω της Cere.\nΗ Cere είναι ξεχωριστή στο ότι είναι κάποια που της είχε ανατεθεί η ζωή της Padawan και άλλων ευαίσθητων δυνάμεων, αλλά τελικά δεν ήταν σε θέση να κρατήσει μακριά τη σκοτεινή πλευρά και τη δύναμη του Darth Vader. Η ιστορία του Cal τον τραβάει από την άλλη οπτική γωνία, καθώς ένας Padawan που αφέντης του θυσιάσε τα πάντα. Ο Jaro Tapal εγκαταλείπει τη ζωή του και σπρώχνει τον Cal σε ένα μέλλον όπου θα πρέπει να επιβιώσει μόνος του.\nΤόσο ο Cal όσο και η Cere αντιδρούν σε αυτά τα τραύματα με παρόμοιους τρόπους αποσυνδέοντας τους εαυτούς τους από τη Δύναμη, αλλά η ιστορία του Cal δείχνει πόσο έχει μεγαλώσει από τότε που ήταν Padawan. Δείχνει ότι είναι έτοιμος να πολεμήσει τη σκοτεινή πλευρά, και είναι εδώ ότι η επόμενη δόση της σειράς μπορεί πραγματικά να επικεντρωθεί στην οικοδόμηση της ιδέας της ελπίδας. Το χρονοδιάγραμμα εδώ προσφέρει την ευκαιρία να τραβήξετε την αρχική τριλογία και να ξεπεράσετε μερικά από τα γεγονότα και τις γραμμές ιστορίας που έχουν ήδη δει οι θαυμαστές. Παρόμοια με το πώς το Rogue One: A Star Wars Story συμπλήρωσε τα κενά στο σχέδιο των ανταρτών να καταστρέψουν το Death Star το επόμενο Star Wars Jedi: Fallen Order θα πρέπει να διερευνήσει συνδέσεις με σημαντικά γεγονότα και χαρακτήρες.\nΑΝΑΖΗΤΩΝΤΑΣ ΠΑΛΙΟΥΣ JEDI ΚΑΙ ΕΞΕΡΕΥΝΗΣΗ ΕΝΟΣ ΑΓΝΩΣΤΟΥ ΣΥΜΠΑΤΟΣ\nΑν η συνεχής επέκταση και εξερεύνηση του σύμπαντος του Star Wars έχει δείξει κάτι στους οπαδούς, είναι ότι υπήρχαν πολύ περισσότεροι Jedi από όσους έχουν αποδειχθεί και ακόμα περισσότερα ευαίσθητα άτομα δύναμης που θα μπορούσαν να αξιοποιηθούν. Η ίδια η Δύναμη διαπερνά μέσα σε όλα τα ζωντανά όντα και αυτό είναι αλήθεια αν είναι σε θέση να αξιοποιήσουν τις εξαιρετικές ικανότητές της. Αυτό επιτρέπει την εισαγωγή ευαίσθητων χαρακτήρων στην Δύναμη που δεν τους έχουμε δει πριν. Οι οπαδοί της σειράς έχουν δει οντότητες στο παρελθόν να ασκούν απίστευτες δυνάμεις μέσω της Δύναμης χωρίς να συνδέονται άμεσα με τους Jedi ή τους Sith, αλλά υπάρχουν και οι δυνατότητες εκείνων που δεν την έχουν κατακτήσει.\nΜε διαστρικές εγκληματικές οργανώσεις και βαθιές μαύρες αγορές, τα οικοσυστήματα στην εποχή της Αυτοκρατορίας είναι επεκτατικά. Ο κίνδυνος και ο ενθουσιασμός θα είναι πάντα διαθέσιμα στον Πόλεμο των Άστρων, αλλά θα είναι σημαντικό ένα νέο παιχνίδι Star Wars: Jedi Fallen Order να δείχνει στους οπαδούς ακόμα περισσότερο τον γαλαξία. Θα είναι επίσης κρίσιμο αυτές οι νέες ιστορίες να δείξουν την ισορροπία της Δύναμης που απομακρύνεται από τη σκοτεινή πλευρά της δύναμης προς το φως. Δεν υπάρχει λόγος ο Cal να επιστρέψει στις πράξεις του στο φινάλε του πρώτου παιχνιδιού και να προσπαθήσει να αναζητήσει άμεσα ευαίσθητους ανθρώπους. Είναι η σύνδεσή του με τη Δύναμη που το κάνει μόνο θέμα χρόνου πριν βρει περισσότερους από αυτούς ή είναι σε θέση να τον βρουν, όπως έκανε η Cere.\nΤο ίδιο μπορεί να ειπωθεί και για τους Jedi που επέζησαν της κάθαρσης. Όχι μόνο πολλοί από τους Jedi Knights αγνοούνται, μια πτυχή του Πολέμου των Άστρων που συνεχίζει να είναι μια βολική πτυχή της ιστορίας, αλλά υπάρχουν δάσκαλοι και μέλη του Συμβουλίου Των Jedi που διέφυγαν από τους "Ιεροεξεταστές" της Αυτοκρατορίας. Τόσο ο Coleman Kcaj όσο και ο Oppo Rancisis είναι γνωστό ότι έχουν καταφέρει να κρυφτούν από την Αυτοκρατορία. Ως υψηλόβαθμα μέλη του Τάγματος των Jedi που απέφευγαν τους ιεροεξεταστές, φαίνεται απίθανο να είχαν αποκοπεί εντελώς από τη Δύναμη με τον τρόπο που το έκανε η Cere. Η συνάντηση αυτών των δύο επιζώντων Δασκάλων Jedi εν μέσω της ταχέως καταρρέουσας Αυτοκρατορίας και της αυξανόμενης εξέγερσης θα μπορούσε να προσθέσει το απαραίτητο βάθος στο χρόνο που περνά μεταξύ της οικοδόμησης της εξέγερσης και του πλήρους Γαλαξιακού Εμφυλίου Πολέμου. Φυσικά, αυτό είναι απλά εικασία, αλλά θα ήταν ενδιαφέρον να δούμε.\nΦέρνοντας πίσω αυτούς τους δύο παλιούς δασκάλους θα επέτρεπε επίσης το πέρασμα της δάδας που ο Πόλεμος των Άστρων εμφανίζει συνεχώς. Η εισαγωγή τους στον Cal θα μπορούσε να τον βάλει σε ένα σημαντικό ταξίδι είτε πρόκειται για την εστίαση της κύριας αφήγησης είτε για ένα subplot. Η συμπερίληψη του Δασκάλου Coleman και του Δασκάλου Oppo θα μπορούσε επίσης να ρίξει λίγο φως στο πόσο μακριά οι Δάσκαλοι Jedi και εκείνοι στο επίπεδο της δύναμής τους ήταν πρόθυμοι να πάνε μόνο και μόνο για να επιβιώσουν. Η εξερεύνηση του τρόπου με τον οποίο ένα ή δύο μέλη του συμβουλίου μπόρεσαν να επιβιώσουν και να παραμείνουν ως επί το πλείστον απαρατήρητα από την Αυτοκρατορία θα δημιουργούσε ελπίδα στα πολλά διάσπαρτα αστρικά συστήματα του γαλαξία κρύβονταν περισσότεροι Jedi περιμένοντας να έρθουν σε επαφή και ακόμη περισσότερες ιστορίες του Πολέμου των Άστρων να ειπωθούν.\nΠΕΡΑ ΑΠΟ ΤΟΥΣ ΣΚΟΤΕΙΝΟΥΣ ΚΑΙΡΟΥΣ\nΥπάρχει επίσης η ευκαιρία για το παιχνίδι Star Wars Jedi: Fallen Order να ξεπεράσει τους σκοτεινούς καιρούς και να αγκαλιάσει ακόμα την ιστορία της σκοτεινής πλευράς. Με μόνο περίπου το ήμισυ του γαλαξία υπό τον έλεγχο της Δημοκρατίας ή της Αυτοκρατορίας ανά πάσα στιγμή, υπάρχει πολύς χώρος για να εξερευνήσει ο Cal. Ενώ ο χαρακτήρας του κατοικεί τώρα ως μέρος του κύριου θόλου του Πολέμου των Άστρων, είναι αναπόφευκτο ότι θα χρειαστεί είτε να πεθάνει είτε να βρει έναν τρόπο να ζήσει έξω από τα πιο σημαντικά γεγονότα της εξέγερσης. Χαρακτήρες όπως η Ahsoka Tano και Bo-Katan έχουν εργαστεί σε ιστορίες αμέσως μετά την πτώση της Αυτοκρατορίας, και στο ίδιο πνεύμα, ο Cal θα μπορούσε να εξερευνήσει τις Άγνωστες Περιοχές.\nΜια ιστορία σαν αυτή θα μπορούσε σχεδόν σίγουρα να σημαίνει ότι ο Cal θα επισκεπτόταν το Exegol και θα μάθαινε για την απόλυτη απειλή που θέτει ο Darth Sidious. Ενώ η μετακίνηση με αυτόν τον τρόπο θα μπορούσε να είναι δύσκολη για την ομάδα πίσω από το παιχνίδι και εξαρτάται από το τι σχεδιάζει να κάνει ολόκληρο το franchise του Star Wars, υπάρχουν ακόμα τρόποι να δείξουνε τι συνέβαινε. Είναι απίθανο ότι η κουρτίνα της άγνωστης περιοχής θα τραβηχτεί εντελώς πίσω, και στην εποχή του Cal, υπάρχει ακόμα λιγότερο πιθανό να επηρεάσει οποιαδήποτε από τις γραμμές ιστορίας άμεσα στην κύρια σειρά. Αυτή η δυνατότητα εξακολουθεί να δημιουργεί μια μεγάλη ευκαιρία για τα βιντεοπαιχνίδια Star Wars να αρχίσουν να κινούνται σε αυτή την άγνωστη περιοχή του διαστήματος . Και πάλι, όλα αυτά είναι εικασίες, αλλά ο Cal δεν πρέπει να είναι μόνο στάσιμος κάθε φορά που κυκλοφορεί το νέο παιχνίδι.\n« Previous Οι Συνδρομητές του Xbox Game Pass "Ξοδεύουν 20% περισσότερο σε Gaming" Το πολυαναμενόμενο cloud gaming θα μπορούσε να έρθει σύντομα. Next »


Ο Γιατρός: Άσχημα ψυχολογικά η Νάζλι - Τα "σπάει" όλα στο σπίτι του Αλί - MEDIA & TV - Athens magazine\nΟι σημερινές 26/7 εξελίξεις της σειράς του ΣΚΑΙ\nΚαταιγιστικές είναι οι εξελίξεις 26/7 στην τούρκικη σειρά Ο Γιατρός. Ο Αλί μετά το χωρισμό του από την Νάζλι φαίνεται πως έχει αλλάξει σελίδα στη ζωή του, με αποτέλεσμα η κοπέλα να ξεσπάει.\nΟι εξελίξεις της σειράς Ο Γιατρός\nΟ Αλί έχει μετακομίσει πια όλα του τα πράγματα στο νέο του σπίτι και μάλιστα έχει γνωρίσει και την νέα του γειτόνισσα, την ανέμελη αλλά αρκετά φορτική Έζο.\nΟ Φέρμαν ζητά από τη Μπελίζ να κρατά εκείνος τη μικρή Λεϊλά έστω και τρεις ημέρες την εβδομάδα, όμως αυτή αρνείται και καυγαδίζουν ξανά. Εν τω μεταξύ, το ταλέντο του Αλί μοιάζει να έχει επιστρέψει πλήρως, τώρα που μπορεί να αφοσιωθεί μόνο σε ένα πράγμα.\nΗ μια επαγγελματική επιτυχία διαδέχεται την άλλη, όλοι απορούν που δε δείχνει κανένα συναίσθημα θλίψης, και η Νάζλι, σίγουρη ότι την ξεπέρασε στο λεπτό, είναι απαρηγόρητη. Και δεν μπορεί να κρατήσει άλλο κρυφά τα συναισθήματά της, ενώ λίγες ημέρες αργότερα θα βρεθεί πολύ κοντά στον θάνατο.\nΗ Ναζλί πιάνει τον Αλί με άλλη!\nΝέα ζωή, νέο σπίτι και... νέα γυναίκα μπαίνει στη ζωή του Αλί στον Γιατρό και η Ναζλί που το μαθαίνει δεν κρύβει τη ζήλια της! Και ειδικότερα όταν τον πιάνει μαζί με την Εζό στο σπίτι του! Μόνο που παρεξηγεί αυτό που βλέπει! Το TV24 έχει όλο το αποκλειστικό ρεπορτάζ.\nΜετά τον οριστικό χωρισμό του από τη Ναζλί, ο Αλί, ο οποίος παντρεύτηκε στην πραγματική του ζωή, μετακομίζει σε νέο σπίτι και ξεκινάει να κάνει εργασίες για να το φτιάξει! Ενα πρωί χτυπάει το κουδούνι και όταν ανοίγει, μια κοπέλα εισβάλλει με το έτσι θέλω μέσα και κάθεται στον καναπέ του. «Ποια είσαι εσύ;», τη ρωτάει και εκείνη του απαντάει: «Είμαι η Εζό, μένω στο επάνω διαμέρισμα! Ο προηγούμενος ιδιοκτήτης με άφηνε να έρχομαι να κοιμάμαι εδώ και εγώ του έδινα το διαμέρισμά μου για να καλεί κόσμο». Ο Αλί, όμως, που δεν θέλει κανείς να κάνει κατάχρηση του χώρου του και να πειράζουν τα πράγματά του, τη διώχνει κακήν κακώς.\nΣτο μεταξύ η Ναζλί προσπαθεί να ξεπεράσει τον χωρισμό τους, ενώ ο Αλί συγκεντρώνεται στη δουλειά του προκειμένου να απασχολεί το μυαλό του μόνο με αυτό. Το γεγονός ότι εκείνος δείχνει να μην τον απασχολεί ο χωρισμός τους, πειράζει τη νεαρή γιατρό ακόμα περισσότερο. Ετσι το βράδυ πάει στο νέο του σπίτι και του πετάει τις κοινές τους φωτογραφίες στα μούτρα: «Με ξέχασες κιόλας; Πονάω μέσα μου, Αλί», του λέει και φεύγει. Εκεί είναι που ο Αλί καταλαβαίνει πόσο υποφέρει και εκείνος μακριά της, αλλά καίει τις φωτογραφίες τους, ενώ η Εζό, η οποία πάσχει από διπολική διαταραχή, τον βλέπει, κάθεται κοντά του και του λέει: «Σε καταλαβαίνω! Οπως εσύ, έτσι κι εγώ είμαι διαφορετική για όλους τους άλλους».\nΤην επόμενη μέρα, ο Αλί βρίσκει την Εζό αναίσθητη στις σκάλες και της παρέχει τις πρώτες βοήθειες. Αρκετές ώρες αργότερα πάει στο νοσοκομείο και ο Φερμάν του βάζει τις φωνές καθώς πιστεύει πως εκείνος δεν πήγε στη δουλειά του επειδή είναι στενοχωρημένος από τον χωρισμό του με τη Ναζλί. Το βράδυ όταν γυρίζει σπίτι του, ο Αλί βρίσκει την Εζό εκεί να μαγειρεύει και να του έχει αλλάξει ακόμα και τη διακόσμηση.\nΓίνεται έξαλλος και τη διώχνει ξανά: «Δεν θέλω να πειράζεις τα πράγματά μου και δεν θέλω να έρθεις ξανά στο σπίτι μου!», της φωνάζει και εκείνη του λέει: «Το έκανα για να σε ευχαριστήσω που με έσωσες» και φεύγει στενοχωρημένη. Ο Αλί προσπαθεί με κάθε τρόπο να την αποφύγει, αλλά εκείνη συνεχώς εμφανίζεται μπροστά του και εκείνος ενοχλείται. Μέχρι που ένα πρωί εκείνη παθαίνει ξανά κρίση διαταραχής και κλείνεται στον εαυτό της και στο σπίτι χωρίς να ανοίγει σε κανέναν. Μπορεί ο νεαρός γιατρός να μη θέλει να την κάνει παρέα, αλλά η κατάστασή της, όταν υποτροπιάζει, τον ανησυχεί!\nΗ Ναζλί μαθαίνει από την Ατσελιά πως ο Αλί βλέπει κάποια άλλη και εκείνη δεν κρύβει την ανησυχία της ότι μπορεί να την ξεπέρασε τόσο γρήγορα. Οταν η Εζό συνέρχεται και βρίσκει τον παλιό, ενοχλητικό εαυτό της, εισβάλλει ξανά στο σπίτι του Αλί μαζί με πολλά ρούχα και του ζητάει να τη βοηθήσει να διαλέξει ποιο να φορέσει και πάει στο δωμάτιό του να τα δοκιμάσει!\nΣτο μεταξύ η Ναζλί έρχεται σπίτι του και ξαφνικά η Εζό εμφανίζεται μπροστά τους: «Πώς σας φαίνομαι;», ρωτάει σαν να μην τρέχει τίποτα και η Ναζλί σοκάρεται που τη βλέπει και φεύγει τρέχοντας. Η Εζό λέει στον Αλί: «Τρέχα να της μιλήσεις» και εκείνος πάει να τη βρει: «Γιατί θύμωσες; Δεν έχουμε τίποτα με την Εζό».\nΤότε εκείνη του απαντάει: «Το ξέρω πως δεν τρέχει κάτι μεταξύ σας, είναι πολύ νωρίς για εσένα! Ομως θα υπάρξει στο μέλλον κάτι! Σε ξέρω καλά, αν δεν νιώθεις ασφάλεια δεν αφήνεις κανέναν να μπει στο σπίτι σου». Εκείνος της εξηγεί πως η Εζό τα κάνει όλα με το έτσι θέλω, αλλά η Ναζλί επιμένει: «Θα νιώσεις κάποια στιγμή κοντά της! Αυτό που έγινε σήμερα ήταν καλό για να καταλάβω πως δεν θα κάνω άλλη προσπάθεια να είμαι μαζί σου και πως τελειώσαμε οριστικά», και φεύγει!\nΟ Γιατρός: Τρόμος για τον Αλί - Ο Αντίλ σε κώμα\nΟ Γιατρός - Spoiler 19/7: Έφτασε η μέρα της δίκης για τον Αλί


You are here: Πρωτοσέλιδο ΡΟΗ ΕΙΔΗΣΕΩΝ ΑΝ.ΚΟΙΝΟ Καλή μας τύχη!\nΤετάρτη, 13 Φεβρουάριος 2013 23:48\nΌποια εφημερίδα κι αν ανοίξεις σταθερά θα διαβάσεις για μειώσεις μισθών και συντάξεων, για απολύσεις και νέα μέτρα. Τα αποφασίζουν περιέργως και τα ψηφίζουν περιέργως με θαυμαστή άνεση και αξιοθαύμαστη σύμπνοια αυτοί που επέλεξα να με απαλλάξουν απ' τους άλλους που έκαναν τα ίδια. Η σχιζοφρένεια σε όλο της το μεγαλείο. Και όλα αυτά αφορούν εμένα κι εγώ κοιτάζω, παρακολουθώ και νιώθω τόσο αδύναμος που δεν ακούω ούτε την φωνή μου που βγαίνει σε επίπεδο υπόηχων. Μια φωνή για κωφούς. Γιατί αν ακουστεί ίσως τότε να αντιληφθούμε πως όλα γίνονται για το δικό μας "καλό!" Και το δικό μας καλό αφορά εμάς.\nΜια τρόικα εξουσίας στο όνομα μιας τρόικας δανειστών που η συνισταμένη τους δείχνει Γερμανία. Κι εγώ αναλογίζομαι τον παππού μου που τους πολέμησε στον πρώτο παγκόσμιο πόλεμο. Τον πατέρα μου που τους πολέμησε πάνω στο Ιστίμπεη στον δεύτερο πόλεμο και εμένα που τους παρακολουθώ δεμένος με τα αόρατα δεσμά της βλακείας μου πάνω σ' ένα καναπέ παρέα με την πλάσμα 40 ιντσών.\nΒλέπω την καταστροφή, την διάλυση, την αποσύνθεση και μένω. απαθής! Και αυτή η απάθεια με βουλιάζει. Με εξουθενώνει. Με εξαφανίζει.\nΒλέπω την νεόπτωχη πείνα και αδιαφορώ. Βλέπω την δυστυχία και γυρίζω την πλάτη. Βλέπω την σήψη που με πλησιάζει και αντί να την σταματήσω τρέχω να την αποφύγω. Βλέπω το χέρι που βγαίνει απ' τον βούρκο και ζητάει βοήθεια και το κόβω. Βλέπω εμένα και δεν κοκκινίζω και ονειρεύομαι πως θα διαβώ το φουσκωμένο ποτάμι αβρόχοις ποσί. Εγώ και μόνον εγώ.\nΕίναι κρίμα για έναν τέτοιο λαό να βλέπει τα επερχόμενα χειρότερα από τα επελθόντα και να τα δέχεται χωρίς μια φωνή διαμαρτυρίας μια κραυγή αγανάκτησης!\nΕίναι κρίμα που το Ελληνικό στοιχείο της ένωσης μπροστά στον κίνδυνο δεν λειτούργησε και ο κομματισμός συνεχίζει να μας ταλανίζει. Η επιστημονική αρχέγονη Ρωμαϊκή συνταγή του διαίρει και βασίλευε λειτουργεί άψογα.\nΜια νέα Ελλάδα, χάρμα οφθαλμών! Καλή μας τύχη!\nΦωτογραφία: Rene Margeritte, O γιός του ανθρώπου, 1964\nΕστάλη στην ΟΔΥΣΣΕΙΑ, 13.2.2013, Β. Λορεντζάτος


ECTAA: Έκκληση για αύξηση των μέτρων στήριξης προς τους υπουργούς Τουρισμού και την Ευρωπαϊκή Επιτροπή - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΤΑΞΙΔΙΩΤΙΚΑ > ECTAA: Έκκληση για αύξηση των μέτρων στήριξης προς τους υπουργούς Τουρισμού και την Ευρωπαϊκή Επιτροπή\nΟ σύνδεσμος των Ευρωπαϊκών Ταξιδιωτικών Πρακτόρων και Tour Operators (ECTAA), ζητεί από τους υπουργούς Τουρισμού και την Κομισιόν να προχωρήσουν στη λήψη ενός πιο ουσιαστικού πακέτου στήριξης, μιας συντονισμένης δράσης εξόδου από την κρίση του Κορωνοϊού και ενός φιλόδοξου σχεδίου ανάκαμψης για τον κλάδο του Τουρισμού.\nΣτην ανακοίνωση του ο ECTAA αναφέρεται στο γεγονός ότι το σύνολο του κλάδου έχει αναστείλει τη λειτουργία του με καταστροφικές συνέπειες για τις μικρομεσαίες και τις οικογενειακές επιχειρήσεις.\nΚατά τη διάρκεια της συνάντησης τους οι Υπουργοί Τουρισμού της ΕΕ οφείλουν να καταρτίσουν μια συντονισμένη δράση καθώς το 80% του εισερχόμενου τουρισμού στα ευρωπαϊκά κράτη προέρχεται από τα μέλη της ΕΕ.\nΟ τουρισμός και τα ταξίδια είναι οι πρώτοι κλάδοι που έχουν βιώσει την κρίση και οι τελευταίοι που θα βγουν από αυτήν. Σίγουρα έχουν ληφθεί κρατικά μέτρα οικονομικής στήριξης, αλλά αυτά δεν επαρκούν και δεν τα έχουν λάβει όλες οι επιχειρήσεις.\nΟ Πρόεδρος του ECTAA, Pawel Niewiadomski, αναφέρει: “Χρειαζόμαστε περισσότερα μέτρα από τα κράτη-μέλη καθώς ο κλάδος είναι από τους πιο σημαντικούς, διότι συμβάλλει στο 10% του ευρωπαϊκού ΑΕΠ και συντηρεί12 εκατ. θέσεις εργασίας”.\nΤο ECTAA πιστεύει, ότι έχει έρθει η ώρα η Ευρωπαϊκη Επιτροπή και τα κράτη-μέλη να εκπονήσουν ένα φιλόδοξο σχέδιο ανάκαμψης του κλάδου, ο οποίος πρέπει να συμπεριληφθεί στο σχέδιο που έχει ανακοινώσει η Πρόεδρος της Επιτροπής Ursula von der Leyen. Οι Υπουργοί Τουρισμού οφείλουν να συνεργαστούν με την Επιτροπή για να δουν πως ένα σχέδιο διάσωσης μπορεί να εφαρμοστεί σε εθνικό επίπεδο έτσι ώστε να ο κλάδος να επανέλθει και να υπάρξει μια μεταβατική περίοδος σε έναν πιο βιώσιμο, ψηφιακό και καινοτόμο τουρισμό.\nΟ Pawel Niewiadomski προσθέτει:\n“Αυτό δεν πρέπει να αποτρέπει τους Υπουργούς Τουρισμού από το να αναφέρουν στην Ευρωπαϊκή Επιτροπή το ζήτημα των vouchers. Οι ταξιδιωτικές εταιρίες επιθυμούν να αποζημιώσουν τους πελάτες τους, αλλά δε διαθέτουν το απαραίτητο κεφάλαιο. Χρειάζεται, επομένως, μια ρεαλιστική λύση, ώστε να διασφαλιστεί η ρευστότητα χωρίς να θυσιάσουμε την ασφάλεια των καταναλωτών”.\nΕνώ ο κλάδος εγγυάται στους καταναλωτές, ότι θα μπορούν να ταξιδέψουν με το που αρθούν τα μέτρα, το ECTAA ζητά από τους Ευρωπαίους ηγέτες να υιοθετήσουν μια κοινή στάση ως προς τη σταδιακή άρση των περιορισμών και των προϋποθέσεων για την επανεκκίνηση του τουρισμού.\nΟ κλάδος από τη θέση του μπορεί να δημιουργήσει κοινές πρακτικές σε διάφορα ζητήματα όπως τα μέτρα απόστασης και οι κανόνες υγιεινής. Όμως οι κανόνες αυτοί θα πρέπει να εφαρμοστούν ισάξια σε όλα τα κράτη και να μην υπάρχουν διαφοροποιήσεις.\nTagged ECTAA vouchers Διεθνή ευρωπαϊκή επιτροπή Ευρώπη ταξιδια Τουρισμός Φορείς


Ανάστασιος Αλβανίας: Αυτό που πρέπει να μας απασχολεί στην κατάστασή μας είναι ποια είναι η θεραπεία\nΌχι μόνο δεν είναι ένας ο Χριστιανισμός, αλλά και όταν πιστεύει κάποιος σε μια από τις πολλές εκκλησίες του, όσο μοιάζει με τους άλλους ομόθρησκούς του άλλο τόσο διαφέρει. Πολλοί οι λόγοι που η πρόσληψη των βασικών κανόνων του κάθε δόγματος διαφέρει από άνθρωπο σε άνθρωπο, τόσοι ώστε αυτός που κάνει πιο πολύ κουμάντο να είναι ο κανένας.\nΗ αντίληψη που έχει μια σημασία για μας είναι αυτή που διατείνεται ότι η όποια θρησκεία δίνει την ευκαιρία στον κάθε πιστό της να εκφράσει τον εαυτό του μέσω αυτής, ακόμα και φέρνοντάς την στα μέτρα του.\nΑυτό όμως που σίγουρα δεν εξασφαλίζει είναι η δυνατότητα να ανθίζουν πάντοτε τα καλύτερα στοιχεία του. Ίσα ίσα, σε πολλές περιπτώσεις αποτελούν το έναυσμα να γίνουν οι πιστοί χειρότεροι από όσο θα ήταν αν δεν πίστευαν στη θρησκεία τους. Χειρότεροι είτε ως προς τις δυνατότητές τους είτε ως προς τους συνανθρώπους τους.\nΜε όρους καθημερινής πρακτικής, οι θρησκείες, όπως αυτές μεταπλάθονται από κάθε κοινωνία και σε κάθε εποχή, είναι άρρητες πλατοφόρμες που επιτρέπουν στον πιστό να αποκτά νόημα η ζωή του, αλλά και ο θάνατός του. Το πετυχαίνει αυτό στην προσπάθειά του να επιλέγει στάσεις συμβατές με αυτά που θεωρεί ως τα πρωτεύοντα στοιχεία της θρησκείας του.\nΌταν άνθρωπος τις καταφέρει να κουμπώσει όσο θεωρεί καλά του στοιχεία με τα πρωταρχικά της θρησκείας που την πιστεύει και πετυχαίνει μέσω αυτής να εμφανίζει μια αρμονία ο βίος του, μας δίνει το δικαίωμα να τον θεωρούμε τυχερό. Τα ίδια πάνω κάτω ισχύουν και για τους πιστούς των πάσης φύσεων ιδεολογιών και φιλοσοφικών ρευμάτων.\nΜ'αυτήν την έννοια μπορούμε να ισχυριστούμε ότι ο Αρχιεπίσκοπος Αλβανίας είναι ένας τυχερός άνθρωπος. Συνάντησε και πίστεψε σε μια θρησκεία που απ'ότι φαίνεται, αυτόν, έναν εν δυνάμει καλό άνθρωπο, τον έκανε καλύτερο σε σχέση με τα ζητούμενα της Ορθοδοξίας.\nΑπό όσα κατά καιρούς ακούμε και μαθαίνουμε, βγάζουμε το καπέλο στον Ανάστασιο για όσα έχει κατορθώσει σε μια δύσκολη εποχή,καθώς και γι'αυτά που λέει και γράφει. Θεωρούμε πως είναι μια από τις πιο γλυκές και συνάμα δυναμικές εκδοχές της Ορθοδοξίας, που το αξίωμά του δεν τον απόκοψε από τη ζωή και τους αδύναμους συνανθρώπους του, αλλά τον βοήθησε να τους προσφέρει άρτο και οίνο για το σώμα τους και για την ψυχή τους.\nΠατώντας kathimerini.gr θα σας εμφανιστεί μία συνέντευξη που παραχώρησε στον Αλέξη Παπαχελά και δημοσιεύτηκε στην Καθημερινή στις 31.12.17 με τον τίτλο " Να αντισταθούμε στην παρακμή".\nΤελευταία τροποποίηση στις Δευτέρα, 08 Ιανουαρίου 2018 17:22\nΠερισσότερα σε αυτή την κατηγορία: « Δυο συνεντεύξεις κι ένα διήμερο συμπόσιο - 2 και 3 Απριλίου - για τον μαρξιστή φιλόσοφο Λουίς Αλτουσέρ\tΟι Βέλγοι σκηνοθέτες αδελφοί Νταρντέν " Κανένα έλεος απέναντι στον φανατισμό" »


ΦΙΛΕΛΕΥΘΕΡΗ ΚΙΝΗΣΗ ΚΑΤΑΣΤΑΤΙΚΟ ΚΟΜΜΑΤΟΣ - PDF Free Download\nDownload "ΦΙΛΕΛΕΥΘΕΡΗ ΚΙΝΗΣΗ ΚΑΤΑΣΤΑΤΙΚΟ ΚΟΜΜΑΤΟΣ"\nΠτοοφαγος Πολύδωρος Βικελίδης\n1 ΦΙΛΕΛΕΥΘΕΡΗ ΚΙΝΗΣΗ ΚΑΤΑΣΤΑΤΙΚΟ ΚΟΜΜΑΤΟΣ Φιλελευθέρη Κίνηση 1\n2 Εμείς, τα μέλη της Φιλελεύθερης Κίνησης, ιδρύουμε σήμερα ένα Κόμμα με σκοπό να εκφράσουμε την ιδεολογία μας μέσα από δημοκρατικό διάλογο και να συνεισφέρουμε στην επίλυση των προβλημάτων της Ελληνικής Δημοκρατίας συμμετέχοντας στα κοινά σε κάθε επίπεδο, και ιδιαίτερα στο ανώτατο όργανο της Πολιτείας μας, την Βουλή των Ελλήνων. ΚΕΦΑΛΑΙΟ 1. ΙΔΡΥΤΙΚΕΣ ΔΙΑΤΑΞΕΙΣ Άρθρο 1. Ίδρυση, Έδρα και Έμβλημα 1. Το Κόμμα ιδρύθηκε το 2012 και εδρεύει στην Αθήνα. 2. Το έμβλημα του Κόμματος είναι το περιστέρι, το αριστερό φτερό του οποίου απεικονίζεται σε χρώμα πορτοκαλί και μεγαλύτερο σε μέγεθος από το σώμα του. Το σώμα του περιστεριού παρατάσσεται στα δεξιά, σε χρώμα ανοιχτό γαλάζιο. Από κάτω παρατίθενται οι λέξεις Φιλελεύθερη Κίνηση, η πρώτη πάνω από την δεύτερη, σε χρώματα πορτοκαλί και ανοιχτό γαλάζιο αντίστοιχα. Φιλελευθέρη Κίνηση ΚΕΦΑΛΑΙΟ 2. ΘΕΜΕΛΙΩΔΕΙΣ ΑΡΧΕΣ Άρθρο 2. Αρχές του Κόμματος Η Φιλελεύθερη Κίνηση ενστερνίζεται την εξασφάλιση ελευθεριών για τους πολίτες υπό συνθήκες κράτους δικαίου, δίνοντας ιδιαίτερη έμφαση στην οικονομική ελευθερία. Ως Κόμμα δεν βλέπουμε την κοινωνία ως μεγάλη οικογένεια, αλλά πιστεύουμε στην ατομική φύση του ανθρώπου και αντιμετωπίζουμε την κοινωνία ως το σύνολο αυτών των ελεύθερων ατόμων. Αναγνωρίζουμε, επίσης, έναν και μοναδικό ρόλο στο Κράτος, αυτόν της ελαχιστοποίησης των φυσικών συγκρούσεων που προκύπτουν μεταξύ των ατόμων, για την επίτευξη του οποίου ρόλου το Κράτος πρέπει να αντλεί το ελάχιστο δυνατό των πόρων από τα μέλη του. 2\n3 ΚΕΦΑΛΑΙΟ 3. ΜΕΛΗ Άρθρο 3. Μέλη του Κόμματος 1. Μέλος του Κόμματος μπορεί να είναι κάθε Έλληνας πολίτης ή Έλληνας το γένος ή πολίτης κράτους μέλους της Ευρωπαϊκής Ένωσης, όπως επίσης και οποιοσδήποτε διαμένει νόμιμα στην Ευρωπαϊκή Ένωση. 2. Το κάθε μέλος απαιτείται να μην έχει στερηθεί τα πολιτικά του δικαιώματα, να έχει δικαίωμα ψήφου σύμφωνα με την ελληνική νομοθεσία, καθώς και να αποδέχεται την ιδεολογία και τις αρχές λειτουργίας του Κόμματος. Άρθρο 4. Κτήση της Ιδιότητας Μέλους Η κτήση της ιδιότητας του μέλους του Κόμματος αποκτάται από κάθε μέλος της κατά την τρέχουσα Κοινοβουλευτική Περίοδο καθώς και από όσους έχουν υπηρετήσει ως βουλευτές, στην ίδιο κόμμα για τουλάχιστον δύο προηγούμενες Κοινοβουλευτικές Περιόδους. Άρθρο 5. Απώλεια και αναστολή ιδιότητας μέλους 1. Απώλεια της ιδιότητας μέλους επέρχεται: i) Με την οικειοθελή αποχώρησή του από το Κόμμα, κατόπιν έγγραφης δήλωσης του αποχωρούντος, η οποία κατατίθεται στον Πρόεδρό του. ii) Με απόφαση του Προέδρου του Κόμματος,, εφόσον καταδικαστεί αμετάκλητα για την τέλεση κακουργήματος, σύμφωνα με τον ελληνικό Ποινικό Κώδικα. iii) Με απόφαση του Προέδρου του Κόμματος, εφόσον επιδεικνύει επανειλημμένως ανάρμοστη και αντικοινοβουλευτική συμπεριφορά, καθώς και σε περίπτωση που προβαίνει σε πράξει και δηλώσεις που αντιβαίνουν στις θεμελιώδεις πολιτικές και ιδεολογικές αρχές του Κόμματος. iv) Με την αυτόβουλη απομάκρυνσή του από το Κόμμα, σε περίπτωση που έχει προσχωρήσει ή πρόκειται να προσχωρήσει σε άλλο Κόμμα. Η απομάκρυνση συντελείται με διαγραφή του κατόπιν αποφάσεως του Προέδρου του Κόμματος και είναι αμετάκλητη. 2. Αναστολή της ιδιότητας μέλους επέρχεται: i) Με απόφαση του Προέδρου του Κόμματος, εφόσον του έχει ασκηθεί ποινική δίωξη για κακούργημα, όταν κρίνεται απαραίτητο. ii) Με απόφαση του Προέδρου του Κόμματος, για όσο διάστημα έχει στερηθεί τα πολιτικά του δικαιώματα. 3. Επανεγγραφή του πρώην μέλους στο Κόμμα είναι δυνατή μόνον έπειτα από απόφαση του Προέδρου, εφόσον αυτό δεν αποκλείεται από διάταξη του παρόντος καταστατικού. 4. Η απώλεια της ιδιότητας μέλους συνεπάγεται και αυτοδίκαιη απώλεια όλων των δικαιωμάτων και υποχρεώσεων που απορρέουν από αυτή. Το ίδιο ισχύει και σε περίπτωση αναστολής της, για όσο χρόνο αυτή διαρκεί. Άρθρο 6. Δικαιώματα Μελών 3\n4 Όλα τα μέλη του Κόμματος έχουν το δικαίωμα να εκλέγουν με ισοδύναμη ψήφο τον Πρόεδρό του, καθώς και να εκλέγονται στο αξίωμα αυτό, υπό τις προϋποθέσεις που περιγράφονται στο παρόν καταστατικό. Άρθρο 7. Υποχρεώσεις μελών 1. Τα μέλη του Κόμματος οφείλουν να τηρούν το παρόν καταστατικό και τις αποφάσεις του Προέδρου και των αρμοδίων οργάνων του. 2. Τα μέλη του Κόμματος οφείλουν να σέβονται και να ενστερνίζονται τις ιδεολογικές και πολιτικές αρχές του. ΚΕΦΆΛΑΙΟ 4. Ο ΠΡΟΕΔΡΟΣ Άρθρο 8. Ο Πρόεδρος του Κόμματος Ο Πρόεδρος είναι το ανώτατο μονοπρόσωπο Όργανο του Κόμματος, του οποίου εκφράζει τις ιδεολογικές, πολιτικές και προγραμματικές αρχές. Άρθρο 9. Η Θητεία του Προέδρου 1. Η θητεία του Προέδρου του Κόμματος διαρκεί όσο και η διάρκεια της Κοινοβουλευτικής Περιόδου κατά την οποία έχει εκλεγεί. 2. Η θητεία του Προέδρου του Κόμματος μπορεί να διακοπεί πρόωρα μετά από παραίτησή του ή με υπερψήφιση της πρότασης αμφισβήτησής του. Άρθρο 10. Σειρά Διαδοχής 1. Αν ο Πρόεδρος του Κόμματος εκλείψει για οποιοδήποτε λόγο, καθήκοντα Προέδρου αναλαμβάνει ο Αντιπρόεδρος του Κόμματος. 2. Αν ο Αντιπρόεδρος κωλύεται, καθήκοντα Προέδρου αναλαμβάνει ο αρχαιότερος εκ των Τομεαρχών της κοινοβουλευτικής ομάδας. 3. Αν δύο (2) ή περισσότεροι Τομεάρχες διορίστηκαν ταυτοχρόνως και έχουν υπηρετήσει για ίση διάρκεια κοινοβουλευτικής θητείας, η Κοινοβουλευτική Ομάδα καλείται να ψηφίσει μεταξύ αυτών με απόλυτη πλειοψηφία. 4. Αν όλοι οι Τομεάρχες κωλύονται, τότε καθήκοντα Προέδρου αναλαμβάνει ο Εκπρόσωπος Τύπου του Κόμματος. 5. Αν και ο Εκπρόσωπος Τύπου κωλύεται, καθήκοντα Προέδρου αναλαμβάνει ο αρχαιότερος σε συνολική κοινοβουλευτική θητεία μη κωλυόμενος βουλευτής του Κόμματος στο Εθνικό Κοινοβούλιο. Άρθρο 11. Υποψηφιότητα του Προέδρου 1. Υποψηφιότητα μπορεί να υποβάλει οποιοδήποτε εν ενεργεία μέλος της Κοινοβουλευτικής Ομάδας, το οποίο είναι σωρευτικά μέλος του Εθνικού Κοινοβουλίου και μέλος του Κόμματος. 2. Η υποψηφιότητα πρέπει να υποβάλεται στην αίτηση συμμετοχής στο Μοντέλο Βουλής των Ελλήνων. 3. Ο μέγιστος αριθμός των υποψηφίων είναι τέσσερις (4). Σε περίπτωση που ο αριθμός των υποβληθεισών αιτήσεων υπερβαίνει τις τέσσερις, η Οργανωτική Ομάδα διατηρεί το δικαίωμα επιλογής των υποψηφίων με κριτήρια την αρχαιότητα και την καταλληλότητα. 4\n5 Άρθρο 12. Η Διαδικασία Εκλογής του Προέδρου 1. Η διαδικασία εκλογής του Προέδρου του Κόμματος εκκινείται με την έναρξη της Κοινοβουλευτικής Περιόδου. 2. Ο Πρόεδρος του Κόμματος εκλέγεται με άμεση, καθολική και μυστική ψηφοφορία των μελών του Κόμματος, όπως περιγράφονται στο άρθρο 6, μεταξύ των υποψηφίων. 3. Πρόεδρος του Κόμματος εκλέγεται αυτός που συγκέντρωσε την απόλυτη πλειοψηφία των έγκυρων ψήφων. Αν κανείς υποψήφιος δεν συγκεντρώσει την απόλυτη πλειοψηφία, η ψηφοφορία επαναλαμβάνεται μεταξύ των δύο υποψηφίων που έλαβαν τον μεγαλύτερο αριθμό ψήφων. Η επαναληπτική ψηφοφορία διεξάγεται κατά τον συντομότερο δυνατό χρόνο. Κατά τη δεύτερη ψηφοφορία εκλέγεται Πρόεδρος του Κόμματος ο υποψήφιος που συγκέντρωσε τον μεγαλύτερο αριθμό ψήφων. Άρθρο 13. Οι Αρμοδιότητες του Προέδρου 1. Ο Πρόεδρος του Κόμματος ηγείται αυτού και είναι υπεύθυνος για την εισήγηση και εκτέλεση της πολιτικής του. 2. Ο Πρόεδρος, σύμφωνα με το άρθρο 11 παράγραφο 1 του Κανονισμού της Βουλής του Μοντέλου Βουλής των Ελλήνων, εκπροσωπεί το Κόμμα σε όλες του τις δραστηριότητες, εντός και εκτός Κοινοβουλίου. 3. Ο Πρόεδρος ορίζει τον Αντιπρόεδρο του Κόμματος, όπως περιγράφεται στο άρθρο 15 παράγραφοι 1 και 2 του παρόντος καταστατικού. 4. Ο Πρόεδρος προεδρεύει, όταν παρίσταται, στις συνεδριάσεις όλων των Οργάνων του Κόμματος, και ορίζει το πρόσωπο που θα προεδρεύει στις συνεδριάσεις όπου δεν δύναται να παραστεί. 5. Ο Πρόεδρος δύναται να αποφασίσει, έπειτα από εκτίμηση των περιστάσεων, την οριστική ή προσωρινή απώλεια και αναστολή της ιδιότητας των μελών του Κόμματος, σύμφωνα με τις προϋποθέσεις που περιγράφονται στο άρθρο 5 του παρόντος καταστατικού. Άρθρο 13. Απώλεια Ιδιότητας Προέδρου 1. Ο Πρόεδρος δύναται να αμφισβητηθεί από την Κοινοβουλευτική Ομάδα. Η διαδικασία της αμφισβήτησης ενεργοποιείται κατόπιν υποβολής σχετικής πρότασης αμφισβήτησης εκ μέρους του ενός τρίτου (⅓) τουλάχιστον του συνόλου των μελών της Κοινοβουλευτικής Ομάδας, υπό την προϋπόθεση ότι η πρόταση αυτή θα υπερψηφιστεί από την απόλυτη πλειοψηφία του συνόλου των μελών. 2. Η απώλεια της ιδιότητας του Προέδρου δεν συνεπάγεται και αυτοδίκαιη απώλεια της ιδιότητας του ως μέλους του Κόμματος. 3. Σε περίπτωση έκλειψης του Προέδρου κατά την παραπάνω διαδικασία, προσωρινά καθήκοντα Προέδρου αναλαμβάνουν τα πρόσωπα με την σειρά που περιγράφονται στο άρθρο 10 του παρόντος, μέχρι την διενέργεια εκ νέου εκλογών γα την ανάδειξη Προέδρου, ακολουθώντας την διαδικασία των άρθρων 11 και 12 του παρόντος. ΚΕΦΑΛΑΙΟ 5. ΑΞΙΩΜΑΤΟΥΧΟΙ Άρθρο 14. Αξιωματούχοι του Κόμματος 5\n6 1. Το Κόμμα διαθέτει τους ακόλουθους Αξιωματούχους: i) Πρόεδρος ii) Αντιπρόεδρος iii) Τομεάρχες iv) Εκπρόσωπος Τύπου. 2. Ο Αντιπρόεδρος υπάγεται απευθείας στον Πρόεδρο. 3. Οι Τομεάρχες υπάγονται απευθείας στον Πρόεδρο, με εξαίρεση όσους ο Πρόεδρος υπαγάγει στον Αντιπρόεδρο, οπότε και υπάγονται αρχικώς στον Αντιπρόεδρο και έπειτα στον Πρόεδρο, ο οποίος παραμένει η κεφαλή της ιεραρχίας. 4. Ο Εκπρόσωπος Τύπου υπάγεται απευθείας στον Πρόεδρο, δεν σχετίζεται όμως ιεραρχικά με τους Τομεάρχες. 5. Ο Πρόεδρος μπορεί να υπαγάγει τον Εκπρόσωπο Τύπου στον Αντιπρόεδρο, οπότε και υπάγονται αρχικώς στον Αντιπρόεδρο και έπειτα στον Πρόεδρο, ο οποίος παραμένει η κεφαλή της ιεραρχίας. Άρθρο 15. Ο Αντιπρόεδρος 1. Ο Πρόεδρος του Κόμματος δύναται να ορίζει έναν (1) Αντιπρόεδρο, ο οποίος τον αναπληρώνει σε όλες τις δραστηριότητές του, όταν αυτός κωλύεται. 2. Ο Πρόεδρος του Κόμματος μπορεί να αναθέσει στον Αντιπρόεδρο την εποπτεία και τον συντονισμό ειδικότερων τομέων ευθύνης που καθορίζει ο ίδιος, καθώς και κάθε άλλη, κατά την κρίση του, αρμοδιότητα. 3. Ο Πρόεδρος μπορεί να αναθέσει την εποπτεία του Εκπρόσωπου Τύπου και των Τομεαρχών στον Αντιπρόεδρο, ο οποίος και καθίσταται άμεσος προϊστάμενος τους. ΚΕΦΆΛΑΙΟ 6. ΚΟΙΝΟΒΟΥΛΕΥΤΙΚΗ ΟΜΑΔΑ ΚΟΜΜΑΤΟΣ Άρθρο 15. Η Κοινοβουλευτική Ομάδα 1. Η Κοινοβουλευτική Ομάδα του Κόμματος αποτελείται από τους εν ενεργεία Βουλευτές του Ελληνικού Κοινοβουλίου, οι οποίοι είναι εγγεγραμμένα μέλη του Κόμματος. 2. Τα Μέλη της Κοινοβουλευτικής Ομάδας έχουν δικαίωμα και υποχρέωση να συμμετέχουν ενεργά στη δράση του κόμματος εντός και εκτός του Κοινοβουλίου. 3. Επικεφαλής της Κοινοβουλευτικής Ομάδας είναι ο Πρόεδρος του Κόμματος. 6


Επαναστατική θεραπεία για άμεση επαναφορά του νεανικού δέρματος… Η έξυπνη θεραπεία αντιγήρανσης!\nΤί είναι η μεσοθεραπεία προσώπου;\nΜε την πάροδο του χρόνου, τα κύτταρα κολλαγόνου του δέρματός μας ατονούν. Στο μεσαίο στρώμα του δέρματος (χόριο), οι ινοβλάστες που είναι υπεύθυνοι για τη δομή και την παραγωγή του κολλαγόνου, του υαλουρονικού οξέως και της ελαστίνης εκφυλίζονται, το δέρμα λεπταίνει και χάνει τον όγκο και τη σφριγηλότητά του. Συνέπεια αυτών, η κουρασμένη όψη της επιδερμίδας, η θαμπάδα, η αφυδάτωση του δέρματος, αλλά και η εμφάνιση λεπτών γραμμών και ρυτίδων.\nΗ μεσοθεραπεία έρχεται να δώσει μια εξαιρετικά αποτελεσματική και φυσική λύση σε όλα τα παραπάνω προβλήματα του δέρματος, στοχεύοντας στο μεσόδερμα (όπως μαρτυρά και το όνομά της, «μεσοθεραπεία»).\nΠρόκειται για μια πρωτοποριακή μη-επεμβατική τεχνική αποκατάστασης, ανάπλασης και ανανέωσης, που εμποδίζει τη φθίνουσα πορεία της αντιγηραντικής ασπίδας του δέρματος.\n…αποτελεί μια επαναστατική θεραπεία, η οποία κερδίζει συνεχώς ολοένα και περισσότερους υποστηρικτές παγκοσμίως. Όσοι δοκίμασαν τη μεσοθεραπεία, την επιλέγουν ξανά ως μία από τις ιδανικότερες θεραπείες Αισθητικής Ιατρικής…\n…αποτελεί ιδανική θεραπεία για το ταλαιπωρημένο από τον ήλιο δέρμα, γι’ αυτό και εφαρμόζεται σε όλες τις περιοχές που εκτίθενται στην ηλιακή ακτινοβολία…\nΓιατί να επιλέξω τη μεσοθεραπεία προσώπου;\nΗ ετερόλογη μεσοθεραπεία δίνει πολύ καλά αποτελέσματα και μια ανανεωμένη όψη στο δέρμα!\nΕφαρμόζοντας τη μεσοθεραπεία στο πρόσωπο (τον λαιμό ή και το ντεκολτέ), χαρίζουμε στον εαυτό μας ένα πολύ φυσικό αποτέλεσμα, το οποίο περιλαμβάνει τα εξής καίρια σημεία:\nΠετυχαίνουμε ήπια σύσφιξη αποκαθιστώντας το περίγραμμα του προσώπου, αλλά και μειώνοντας το λίπος κάτω από το πηγούνι.\nΔουλεύουμε κατά της γήρανσης. Απαλύνουμε τις λεπτές ρυτίδες, ενώ παράλληλα επιβραδύνουμε την εξέλιξή τους και προλαμβάνουμε τη δημιουργία νέων.\nΒελτιώνουμε τους ενοχλητικούς μαύρους κύκλους κάτω από τα μάτια, αλλά και ανανεώνουμε το σχήμα των βλεφάρων.\nΧαρίζουμε ελαστικότητα, φυσική λάμψη και βαθιά ενυδάτωση στο δέρμα, ενώ καταπολεμούμε τις ελεύθερες ρίζες και απαλύνουμε τις δυσχρωμίες και τις κηλίδες λόγω φωτογήρανσης.\nΗ θεραπεία μπορεί να εφαρμοστεί και για λόγους ιατρικής αισθητικής, όπως για τη βελτίωση της αλωπεκίας, ακόμη και για την αντιμετώπιση του μελάσματος.\nΗ μεσοθεραπεία συνδυάζεται αρμονικά με θεραπείες botox και θεραπείες υαλουρονικού οξέως με σκοπό ένα ολοκληρωμένο…. LIFTING ΠΡΟΣΩΠΟΥ!\nΠοιά είναι τα σημεία εφαρμογής και τί προσφέρει;\nΗ τεχνική της μεσοθεραπείας επιλέγεται για να αποκαταστήσει την εικόνα του ταλαιπωρημένου δέρματος, προσφέροντας:\nΒελτίωση του περιγράμματος.\nΒελτίωση ελαστικότητας δέρματος.\nΚαταπολέμηση ελεύθερων ριζών.\nΒελτίωση της υφής της επιδερμίδας λαιμού και ντεκολτέ.\nΔιόρθωση λεπτών ρυτίδων και προληπτική ενέργεια για αποφυγή δημιουργίας νέων.\nΒελτίωση μαύρων κύκλων κάτω από τα μάτια.\nΑνανέωση σχήματος βλεφάρων.\nΠροώθηση λιποδιάλυσης στο προγούλι.\nΒελτίωση σε περιπτώσεις τριχόπτωσης.\nΒελτίωση δυσχρωμιών, κηλίδων λόγω φωτογήρανσης και μελάσματος.\nΠώς γίνεται η ετερόλογη μεσοθεραπεία (κλασική, με ενέσιμη έγχυση ουσιών);\nΣτόχος είναι ο εμπλουτισμός του μεσοδέρματος με δραστικές ουσίες, ώστε να πετύχουμε το επιθυμητό αποτέλεσμα. Οι ουσίες που μεταφέρονται ενδοδερμικά και υποδερμικά στον λιπώδη ιστό σε μικροσκοπικές ποσότητες αποτελούν ένα «κοκτέιλ» από υαλουρονικό οξύ, μέταλλα, βιταμίνες Α, C και Ε, αντιοξειδωτικούς παράγοντες, ένζυμα, αμινοξέα, ιχνοστοιχεία, φαρμακευτικές ουσίες, ανόργανα στοιχεία, καθώς και λιποδιαλυτικές - συσφιγκτικές ουσίες, προωθώντας έτσι την παραγωγή κολλαγόνου και ελαστίνης, καθώς και την ενυδάτωση και σύσφιξη του δέρματος.\nΗ εξειδικευμένη τεχνική πραγματοποιεί την έγχυση των ουσιών αυτών με ειδικές πολύ λεπτές ενέσεις (30G), οι οποίες διεισδύουν σε βάθος (1-3mm). Ο αριθμός των εγχύσεων που θα χρειαστούν ποικίλλει ανάλογα με την εξατομικευμένη θεραπεία.\nΑναφορικά με την ανάπλαση και ενυδάτωση του προσώπου, η έγχυση γίνεται ενδο-επιδερμιδικά (εντός της επιδερμίδας). Όσον αφορά την αντιμετώπιση των ρυτίδων η έγχυση γίνεται στο δερμο-επιδερμιδικό όριο (βλατινώδης). Ως προς το τριχωτό της κεφαλής (αντιμετώπιση τριχόπτωσης), οι μικροενέσεις γίνονται σε λίγο μεγαλύτερο βάθος (2-4mm, υπό γωνία 30-60°).\nΑπό ποιά ηλικία μπορώ να ξεκινήσω τη θεραπεία;\nΜε δεδομένο ότι η μεσοθεραπεία προσώπου εφαρμόζεται και για την πρόληψη των ρυτίδων ως μέθοδος αντιγήρανσης, αλλά και για ενυδάτωση και σύσφιξη της επιδερμίδας, η ηλικία των 25 ετών και άνω αποτελεί μια καλή αφετηρία για την έναρξή της. Από την 3η δεκαετία της ζωής και έπειτα, η μεσοθεραπεία μπορεί να εφαρμοστεί πλέον επισταμένα για την καταπολέμηση των δυσάρεστων όψεων του δέρματος (πρόσωπο – λαιμός – ντεκολτέ).\nΚάθε συνεδρία διαρκεί περίπου 20’-30’. Η συχνότητα των συνεδριών εξαρτάται από το μέγεθος του προβλήματος. Συνήθως, απαιτούνται 4-10 συνεδρίες σε μεσοδιαστήματα 2-3 εβδομάδων. Αναλόγως της ηλικίας και της βλάβης του δέρματος, σε μικρότερες ηλικίες θα χρειαστούν επαναληπτικές συνεδρίες μετά από 8-10 μήνες, ενώ σε μεγαλύτερες ηλικίες κάθε 4-6 μήνες.\nΑπό την πρώτη κιόλας συνεδρία, η ανανέωση είναι εμφανής. Μετά από 2 με 3 ημέρες, τα αποτελέσματα είναι πλέον ήδη ορατά, ενώ βελτιώνονται συνεχώς με την πάροδο του χρόνου.\nΠριν την έναρξη της θεραπείας, εφαρμόζεται αναισθητική κρέμα στην περιοχή, κάτι που ελαχιστοποιεί την όποια αίσθηση ενόχλησης ή πόνου. Οι βελόνες είναι ειδικά σχεδιασμένες για την περιοχή, ώστε η διείσδυση να μην είναι επώδυνη, καθώς και να μην επιφέρει αιμορραγία. Η επιστροφή στις καθημερινές δραστηριότητες είναι άμεση.\nΑμέσως μετά τη συνεδρία, ενδεχομένως να παρατηρηθεί ένας ελαφρύς ερεθισμός στα σημεία, ο οποίος μπορεί να παραμείνει για 1 με 2 ημέρες. Ενδεχομένως να παρατηρηθεί και ήπιο οίδημα (πρήξιμο) ή εκχυμώσεις (μελανιές), ενώ η παρουσία λοίμωξης είναι εξαιρετικά σπάνια.\nΥπάρχουν αντενδείξεις για τη μεσοθεραπεία;\nΗ μεσοθεραπεία αντενδείκνυται κατά την περίοδο της εγκυμοσύνης και του θηλασμού. Ακόμη, σε περιπτώσεις που προϋπάρχει ιστορικό βαρέων καρδιαγγειακών νοσημάτων, εμφράγματος ή τοποθέτησης βηματοδότη / άλλων μεταλλικών προθέσεων, εγκεφαλικού επεισοδίου, θεραπείας με αντιπηκτικά, καρκίνου, αλλεργικών αντιδράσεων στις ουσίες, σε ινσουλινο-εξαρτώμενους διαβητικούς, καθώς και σε περιπτώσεις παρουσίας αυτοάνοσων νοσημάτων (π.χ. θυρεοειδίτιδα Ηashimoto, κα).